
מסמך ג'-1

תנאים כלליים מיוחדים






פרק 00 - מוקדמות

00.1	תיאור העבודה
	מכרז/חוזה זה מתייחס לביצוע עבודות תברואה במרפאה כמפורט במסמכי המכרז.

00.2	פרק 00 במפרט הכללי
	כל הסעיפים מתוך פרק 00 - מוקדמות של המפרט הכללי מחייבים מכרז/חוזה זה למעט סעיף מדידת פאושל. 
	מטרת מסמך זה לפרט את התנאים המיוחדים המתייחסים לעבודה זו, השונים או המנוגדים או המשלימים את האמור בפרק 00 של מסמך ג'.

00.3	אחריות
	א.	רואים את הקבלן כאדם היודע את מטרת העבודה, כי הוא מומחה ובעל ניסיון בביצוע עבודות מסוג זה וכי בדק ובחן באופן קפדני את התכניות, המפרטים, סוגי חומרים וכל יתר הדרישות של עבודה זו וכי הוא בקיא בהם ובתנאי העבודה המיוחדים למקום בו תבוצע העבודה.
ב.	רואים את הקבלן כאילו כלל בהצעתו הוצאות כתוצאה מהפרעות בלתי נראות מראש, משבירת צנרות או מתקנים אחרים קיימים, כתוצאה ממזג האוויר, כתוצאה מפעולת צד שלישי או מכל סיבה אחרת. הקבלן לא יקבל כל תמורה שהיא עבור הוצאות אלו.
ג.	הקבלן מתחייב לתקן, להחליף ולהחזיר למקומו, על חשבונו, ובאופן מיידי, לפי דרישת המפקח, כל נזק שנגרם בגלל שגיאה בעבודה ואי מילוי הוראות המפקח, שימוש בחומר בלתי מתאים או בטיב גרוע, ביצוע העבודה שלא בהתאם לחוזה, לתכניות ולמפרט, או כל תקלה אחרת שהמפקח מצא את הקבלן אחראי לה, בתנאי שהמזמין יודיע על הנזק במהלך הביצוע או תוך תקופת האחריות והבדק. דעתו של המפקח תקבע סופית את מידת אחריותו של הקבלן. על הקבלן לבצע תיקונים אלה תוך פרק זמן מתקבל על הדעת שיוקצב לו ע"י המפקח. באם לא ימלא הקבלן אחרי דרישה זאת, הרשות בידי המזמין לבצע את התיקון בעצמו או ע"י קבלן אחר, על חשבון הקבלן.
	המזמין רשאי לחייב את הקבלן בכל ההוצאות שיהיו לו וההפסדים שנגרמו לו או לנכות מסכום כלשהו אשר הוא חייב לקבלן, או להפעיל הערבות שניתנה לו ע"י הקבלן.
ד.	על הקבלן להימנע מהפרעה למעבר הולכי רגל במדרכות הסמוכות למגרש וכן לכניסת מכוניות למגרש החניה הצמוד. הקבלן יתאם את עבודתו עם עירית אשקלון ועם בעלי מגרש החניה, יקבל הסכמתם ואישורם ויפעל בהתאם להוראתם.
ה.	בכל מקום שנדרש או שיידרש על ידי העיריה ו/או המשטרה ו/או משרד העבודה, יספק הקבלן, יציב ויחזיק במצב תקין שלטים, תמרורי אזהרה ומודיעין, אורות מהבהבים, תאורה ואביזרים אחרים לבטיחות הציבור. כל האביזרים הנ"ל יתאימו לדרישות "הנחיות להגנת עוברי דרך באתרי עבודה בדרכים עירוניות" בהוצאת משרד התחבורה. 
	להסדרת הנ"ל יכן הקבלן תכנית "הסדרי תנועה" ויאשרה עם משטרת התנועה ועיריית אשקלון. התוכנית תוכן ע"י מהנדס תנועה הבקי במלאכה זה ויאשרה תוך שבעה ימים מים קבלת צ.ה.ע. מובהר כי תכנית הסדרי תנועה מאושרת הינה תנאי הכרחי לתחילת העבודות באתר.
ו.	הקבלן לא יקבל כל תמורה נוספת בגין כל האמור בסעיף זה.

00.4	אתר ההתארגנות וארגון האתר
א.	תחום העבודה וההתארגנות יוגדרו לקבלן לפני תחילת העבודה.
ב.	תחומי העבודה ודרכי הכניסה והיציאה לאתר ייקבעו בהתאם לנתונים הקיימים ובהתאם לאישור משטרת התנועה באמצעות אישור תוכנית הסדרי תנועה.
ג.


	תוך שבעה ימים מקבלת צו התחלת עבודה יגיש הקבלן לאישור המפקח תוכנית התארגנות מפורטת לאישור המהנדס בה יתואר מיקום אחסון חומרים וציוד, מיקום משרד הקבלן ומבנה המפקח, מיקום מכולות פינוי פסולת וכו'. אישור המהנדס לא יגרע מאחריותו הבלעדית של הקבלן לכל ההתארגנות לביצוע העבודה. 
	הקבלן יבצע את המאושר בתוכנית בדיוק לפי התוכנית.
	המהנדס שומר לעצמו את הזכות להכניס שינויים ותוספות בתוכנית ההתארגנות מעת לעת במהלך ביצוע העבודה ושינויים אלו יחייבו את הקבלן.
00.05	בטיחות העבודה	
	מבלי לגרוע מכלליות האמור בתנאי חוזה כללים ובנספח "א" כנ"ל על הקבלן לעמוד, על חשבונו, גם בדרישות כדלקמן:

א.	הקבלן יעסיק מנהל עבודה אשר יחתום בעירייה כאחראי בטיחות. מנהל העבודה יהיה בעל רישיון של משרד העבודה לשמש כאחראי בטיחות.
ב.	הדרכת בטיחות: העובדים באתר יעברו הדרכת בטיחות לקראת כניסתם לעבודה, לא תותר העסקת עובדים שלא עברו הדרכה זאת.

00.06	מים וחשמל
	הקבלן אחראי לאספקת המים והחשמל. על הקבלן לדאוג לחיבורים לנקודות מים וחשמל קרובים לאתר, לרבות תשלומים לחברות השונות, אספקה והתקנת מונים, קוים זמניים וכדו'. בגמר העבודה ישאיר הקבלן את הקווים הזמניים לשימוש הקבלנים הממשיכים, אלא אם יורה המפקח אחרת.
	במידה ולא ניתן יהיה להתחבר לרשת החשמל ו/או המים יספק הקבלן מתקנים זמניים כגון: גנרטור, מיכלי מים וכדו'.
	עבור כל האמור בסעיף זה, לרבות תשלומי אגרות ותשלומי צריכה, לא ישולם לקבלן ועלותם תהיה על חשבון הקבלן.

00.07	תנועה בשטח המזמין 
	נתיבי התנועה בשטח המזמין אל מקום העבודה וממנו ייקבעו מזמן לזמן ע"י הקבלן, כפוף לאישור משטרת התנועה וחתימה על תכנית הסדרי תנועה. 
	כלי רכבו של הקבלן וכל העובדים מטעמו ינועו אך ורק בנתיבים אלו. חוקי ונהלי התנועה בשטח המזמין יחולו על הקבלן והעובדים מטעמו והקבלן מתחייב לציית לכל הוראות אשר בהסדרי תנועה והמזמין בעניין זה. הקבלן מתחייב לשמור על שלמות נתיבי התנועה שנקבעו לו ויתקן, על חשבונו, כל נזק שיגרם להם בגין שימוש הקבלן כגון נזק מרכב זחלי, גרירה, שפיכת בטון, פיזור חומר וכיו"ב.

00.08	דרכי גישה ארעיות
	במידה שידרשו דרכי גישה ארעיות - הן תבוצענה על ידי הקבלן ועל חשבונו ותוסרנה על ידי הקבלן עם גמר העבודה. במידה שיידרש, יחזיר הקבלן את מצב המקום בו הועברו דרכים אלה לקדמותו. התווית דרכי הגישה הארעיות תיעשה באישורו של המפקח. הקבלן ישמור על עבירות הדרכים בכל עונות השנה לפי הנחיות המפקח. דרכי הגישה הארעיות אינן רכוש הקבלן והקבלן יאפשר שימוש בדרכים אלו לכל גורם אחר ללא תמורה.

00.09	לינת פועלים באתר
	מודגש בזאת כי לינת פועלים באתר אסורה בהחלט.





00.10	שמירה על איכות הסביבה
	הקבלן ינקוט, על חשבונו, בכל האמצעים שנקבעו ע"י הרשויות המוסמכות ו/או ייקבעו ע"י המפקח, כדי למנוע זיהום הסביבה ומטרדי רעש, כמוגדר בתקנות הרלוונטיות ובמפרט הכללי. 
00.11	עבודה בשעות היום בימי חול
	בכפוף לכל הוראה אחרת בהסכם, לא תיעשה כל עבודת קבע בשעות הלילה, בשבת, במועדי ישראל, או בימי שבתון אחרים, ללא היתר בכתב מאת נציג המזמין, מלבד אם העבודה היא בלתי נמנעת או הכרחית בהחלט. במקרה כזה, יודיע הקבלן על כך למפקח ועליו לקבל את אישורו המוקדם. כמו כן, ידאג הקבלן לקבלת אישורים מתאימים מטעם הרשות המקומית, משרד העבודה ו/או רשויות רלוונטיות אחרות.
00.12	בקורת העבודה
א.	הקבלן יעמיד, על חשבונו, לרשות המפקח את כל הפועלים הכלים והמכשירים הנחוצים בשביל בחינת העבודות. למפקח תהיה תמיד הרשות להיכנס למבנה, או למקום העבודה של הקבלן, או למקומות עבודה אחרים, בהם נעשית עבודה עבור הפרויקט.
ב.	המפקח רשאי לדרוש מהקבלן תיקון, שינוי והריסה של עבודה, אשר לא בוצעה בהתאם לתכניות או להוראותיו והקבלן חייב לבצע את הוראות המפקח תוך התקופה שתקבע על ידו, על חשבונו.
ג.	המפקח יהיה רשאי לפסול כל חומר או כלי עבודה, הנראים לו כבלתי מתאימים לעבודה במבנה וכמו כן יהיה רשאי לדרוש בדיקה ובחינה של כל חומר - נוסף לבדיקות הקבועות בתקנים הישראליים. הקבלן לא ישתמש בחומר שנמסר לבדיקה בלי אישור המפקח.
ד.	המפקח יהיה רשאי להפסיק את העבודה בכללה, או חלק ממנה, או עבודה במקצוע מסוים, אם לפי דעתו אין העבודה נעשית בהתאם לתכניות, המפרט הטכני או הוראות המהנדס. ההפסקה לא תהיה עילה לתביעה כספית כלשהי או לשינוי במועד מסירת העבודה.
ה.	המפקח יהיה הקובע היחידי והאחרון בכל שאלה שתתעורר ביחס לטיב החומרים, לטיב העבודה ולאופן ביצועה.
ו.	הקבלן ייתן למפקח הודעה מוקדמת בכתב לפני שהוא עומד לכסות איזו עבודה שהיא בכדי לאפשר לו לבקרה ולקבוע לפני כיסוייה את אופן הבצוע הנכון של העבודה הנדונה. במקרה שלא תתקבל הודעה כזאת רשאי המפקח להורות להסיר את הכיסוי מעל העבודה, או להרוס כל חלק מהעבודה על חשבון הקבלן.
ז.	השגחת המזמין והמפקח על ביצוע העבודה אינה גורעת מאחריותו המלאה של הקבלן לביצוע העבודה לפי כל תנאי ההסכם.
00.13	התוויה, סימון וערעור על גבהים קיימים
	כל המדידות, התוויות והסימון יבוצעו ע"י הקבלן ועל חשבונו.
	על הקבלן לבדוק את הגבהים הקיימים המסומנים בתכניות. כל ערעור על גבהים קיימים המסומנים, יוגש למפקח לא יאוחר מ-10 ימים מיום קבלת צו התחלת עבודה. טענות שיובאו לאחר מכן, לא יילקחו בחשבון. על הקבלן להתקין נקודות קבע לפי הצורך.
	למטרות אלו יעסיק הקבלן, על חשבונו, מודד מוסמך, ויספק, על חשבונו, את כל המכשירים והאביזרים הדרושים לשם כך, וזאת תוך כל תקופת העבודה עד למועד סיומה ומסירתה.
	על הקבלן יהיה להרוס ולבנות מחדש, על חשבונו, כל עבודה שתבוצע לפי סימון בלתי נכון.

00.14	ביצוע בשלבים
	על הקבלן להביא בחשבון כי העבודה עשויה להתבצע בשלבים כפי שיקבע המפקח וכי המפקח יהיה רשאי לקבוע סדר קדימויות בכל שלב לפי ראות עיניו. הביצוע בשלבים ולפי עדיפויות לא יזכה את הקבלן בתוספת תשלום ולא ישמש כעילה להארכת תקופת הביצוע.





00.15	לוח זמנים
	על הקבלן להכין לוח זמנים מפורט, ממוכן, בשיטת גנט, בעזרת תוכנה M.S. PROJECT, בכפוף לאמור בפרק 9 של תנאי חוזה כלליים להתקשרות עם קבלנים שבהוצאת שירותי בריאות כללית ויתר מסמכי המכרז/חוזה זה.
	הקבלן רשאי להציע שינוי מהמוצע בלוח הזמנים העקרוני המצורף למסמכי המכרז ותוכנית בצוע הנגזרת מהשינוי המוצע ובלבד שלא יהיה כל שינוי בתקופת הביצוע.
	המהנדס יקבל את לוח הזמנים ותוכנית הבצוע המוצעים רק אם ישתכנע כי הינה ברת יישום לקבלן לא תהיה עילה לתביעה כל שהיא אם הצעתו לא תתקבל.
	שלבי ומועדי הביצוע שיאושרו על ידי המהנדס יחייבו את הקבלן.
	המהנדס יהיה רשאי בכל מקרה של סטייה מלוח הזמנים המאושר לדרוש מהקבלן לתגבר את כח האדם להחיש את קצב העבודה ובכלל זה עבודה במשמרות ועל הקבלן יהיה להישמע להוראה זו.
	הקבלן יעדכן את לוח הזמנים מידי חודש ויגישו לאישור המפקח יחד עם החשבון החלקי של אותו חודש. עדכונים ושינויים, אם יידרשו ע"י המפקח, יתוקנו ע"י הקבלן במיידי.
	המהנדס רשאי לנכות לקבלן בגין כל יום פיגור בהשלמת שלב בלוח הזמנים סכום השווה בערכו לפיצוי המוסכם והקבוע מראש בגין איחור ביום בהשלמת כלל העבודה.
	הפיצוי ינוכה משכר הקבלן בחשבון החלקי שיוגש על ידו באותו חודש.
	הדביק הקבלן את הפיגור בשלבי העבודה הנוספים יושב לו סכום הפיצוי שנוכה.

00.16	ניקוי אתר העבודה 
	הקבלן יבצע ויישא בהוצאות לניקוי המגרש וסביבתו באופן קבוע במהלך העבודה ובגמר כל העבודות מכל פסולת, אשפה, אדמה וחומרים מיותרים אחרים וימסור למזמין את אתר הבניין ואת סביבתו הסמוכה נקיים, לשביעות רצונו של המזמין.
	הקבלן יסלק את כל המחסנים והצריפים הארעיים בגמר העבודה.
	הפסולת תסולק ע"י הקבלן למקום שפך שיאושר ע"י הרשויות. הקבלן יהיה אחראי לקבלת האישורים מן הרשויות המוסמכות לגבי שפיכת הפסולת ויישא בכל נזק או קנס שיוטלו עקב שפיכת הפסולת במקום שלא אושר ע"י הרשויות כאמור לעיל.
	תהיה הקפדה מיוחדת שהאתר יהיה באופן קבוע נקי ומסודר.
	לא תסתיים ההתקשרות עם הקבלן והקבלן לא יקבל חשבון סופי עד לקבלת אתר נקי ומסודר לחלוטין. 

00.17	בדיקות
	על פי האמור בסעיף 8.5 של תנאי החוזה הכללים להתקשרות עם קבלנים, המזמין ינכה לקבלן סכום קבוע וסופי השווה ל- 0.5% מסכום החוזה עבור בדיקות. המזמין יזמין את הבדיקות וישלם עבורן.
	הקבלן לא יהא זכאי להחזר ולא יחויב בתוספת בגין חריגה בהוצאות עבור הבדיקות מעבר ל-0.5% כנ"ל.
	יחד עם זאת עבור הוצאות המפורטות בסעיף 8.5.4 לתנאים הכללים להתקשרות עם קבלנים, יחויב הקבלן בנוסף ל-0.5% כנ"ל. 
	כל עבודות התאום עם מבצעי הבדיקות לרבות קביעת מועדי הבדיקות, פגישה איתם באתר וסיוע להם בעת ביצוע הבדיקות ייעשו ע"י הקבלן. הקבלן לא יהיה זכאי לכל תשלום עבור תאומים אלו. 
	המונח בדיקות כנ"ל מתייחס לבדיקות ע"י מכון או מעבדה מוסמכת כגון מכון התקנים, איזוטופ, הטכניון וכו'. 
	הקבלן יתאם בדיקות בטון בכל יום יציקה ללא תלות בכמות הבטון הנוצקת ובהתאם לת"י המתאים.






00.18	עבודה יומית
	בניגוד לאמור בסעיף 11.4.1 של תנאי החוזה הכללים להתקשרויות עם קבלנים. ערך ביצוע עבודה ביומית יקבע לפי מאגר
	 מחירים לענף הבניה שבהוצאת דקל התקף ביום ביצוע העבודה, בהנחה של 15%. הואיל ומחירים אלו כוללים בתוכם גם רווח והוצאות כלליות, הקבלן לא יהא זכאי לתוספת של 12% כאמור בסעיף כנ"ל. עבור עבודות קבלני משנה המוגדרות ככאלו במחירון, תשולם תוספת קבלן ראשי עפ"י המצוין במחירון.

00.19	בטלה
	בטלת כלים ועובדים תשולם עבור היום הראשון או חלקים ממנו בלבד.

00.20	חשבונות והגשתם נפרדת
	חשבונות חלקיים יוגשו עד ה- 5 בכל חודש בגין חודש הקודם בצירוף חישובי כמויות ממוחשבים.
	סיום החוזה עם סיום כל העבודות נשוא מכרז זה.

00.21	מודגש בזאת שכל האמור בתנאים הכלליים המיוחדים ובמפרט המיוחד, לרבות כל פרט ו/או הוראה המצוינים במסמכים הנ"ל ושלא נמדדו בסעיף נפרד בכתב הכמויות, כלול במחירי היחידה שבכתב הכמויות, לא תשולם תוספת עבור ביצוע כמפורט במסמכים הנ"ל. ימדדו אך ורק עבודות שלגביהם מופיע סעיף נפרד בכתב הכמויות.






					 _______________________
					 חתימת הקבלן




מסמך ג'-2

מפרט מיוחד ואופני מדידה מיוחדים









פרק 07 - מתקני תברואה

07.1	תיאור העבודה
במסגרת הקמת המרפאה יש לבצע את העבודות העיקריות הבאות:

1. אספקת מים קרים

2. אספקת מים חמים

3. כיבוי אש

4. כיבוי אש אוטומטי מערכת ספרינקלרים

5. שפכים ודלוחין

6. גשם

7. קבועות
	






07.2
	תנאים כלליים

07.2.1	ביצוע העבודה 
	כל העבודות תבוצענה בהתאם למפרטים ולתקנים ובהתאם לתכניות הנושאות חותמת "מאושר לביצוע". 
	התכניות הן אלה שנמסרו עם המכרז ואלה שימסרו במהלך העבודה למטרת הבהרות, הסברים, השלמות ו/או שינויים. לקבלן לא תהא כל זכות תביעה בגין השינויים גם אם הם עומדים בסתירה להיקף החוזה הכולל ו/או כתב הכמויות.
	מודגש בזאת כי התכניות לביצוע עשויות להיות שונות (כגון סידור חדרים, חלוקה פנימית, סידור שונה ליחידות השירותים, העמדת ציוד, פרטים וכו') וכי החומר להצעת המחיר הינו לצורך קביעת מחירי היחידה אשר אינם משתנים בגין שינוי התכנון כל עוד נמסר לקבלן לפני הביצוע בפועל.
	כל שרטוט שינויים שיימסר לקבלן מבטל את כל הקודמים לו בנושא והקבלן יהא אחראי לכל פעולה שנעשתה שלא בהתאם לשרטוט המעודכן לאחר שיימסר לידיו. 
	לפני תחילת ביצוע עבודות ביוב וניקוז על הקבלן לאתר ולגלות את כל החיבורים (שוחות, קווים וכו'), למדוד בפועל על ידי מודד מוסמך את רום ההתחברות. המדידה תתבצע במועד שיאפשר ביצוע עבודות ללא עיכובים.
	במידה וקיימת אי התאמה בין המדידה ונתוני התכנון על הקבלן לידע מידית את המפקח לצורך קבלת פתרון מהמתכנן.
	עבודות במרחב מוגן יעשו על-פי התקנות, המפרטים ואישור פיקוד העורף.
	יש לקבל אישור מוקדם מהמפקח לכל הציוד המסופק, גם אם נרשם דגם ויצרן מסוים במפרט, בתכניות או בכתב הכמויות.
	ציוד יותקן באופן שתתאפשר גישה נוחה להכנסה והוצאה, טיפול ואחזקה.
	ציוד אשר לגביו קיימות הוראות היצרן, יותקן ויופעל בהתאם להוראות אלה.
	העבודה תבוצע בצורה מקצועית נאותה, לקבלת מערכת מושלמת ופועלת, גם אם לא מצא הדבר את ביטויו בתכניות או במפרטים.
	כל האמור לעיל כלול במחירי היחידה השונים.

07.2.2	ביקורת העבודה
	המפקח רשאי לדרוש מהקבלן תיקון, שינוי והריסה של עבודה אשר לא בוצעה בהתאם לתכניות או להוראותיו והקבלן יהיה חייב לבצע את הוראות המפקח תוך התקופה שתקבע על ידו.
	המפקח יהיה רשאי לפסול כל חומר או כלי עבודה הנראים לו כבלתי מתאימים לעבודה וכמו כן רשאי לדרוש בדיקה ובחינה של כל חומר נוסף לבדיקות הקבועות בתקנים הישראליים.
	המפקח יהיה רשאי להפסיק את העבודה בכללה, או חלק ממנה, או עבודה במקצוע מסוים, אם לפי דעתו אין העבודה נעשית בהתאם לתכניות, המפרט הטכני או הוראות התכנון.
	המפקח יהיה הקובע היחיד והאחרון בכל שאלה שתתעורר ביחס לטיב החומרים, לטיב העבודה ולאופן ביצועה.
	הקבלן ייתן הודעה מוקדמת בכתב למפקח לפני שהוא עומד לכסות איזו עבודה שהיא בכדי לאפשר לו לבקרה לקבוע לפני כסויה, את אופן הביצוע הנכון של העבודה הנדונה. במקרה שלא תתקבל הודעה כזאת - רשאי המפקח להורות להסיר את הכיסוי מעל העבודה או להרוס כל חלק מהעבודה על חשבון הקבלן.
	כל הפעולות הללו כלולות במחירי היחידה.





07.2.3	מסירת המערכת 
	א.	עם סיום העבודה ולקראת מסירת המערכת יכין הקבלן סכמות מעודכנות של המערכות אשר בהן יצוינו מספר הציוד, פרטי הציוד, כיווני זרימה וכו'. כן יכין הקבלן תכניות עדות (AS MADE) לאלה שנמסרו לו ואלה שהכין בעצמו. תכניות העדות תהיינה ממוחשבות (אוטוקד 2000). תכניות עדות של קווי צנרת תת קרקעית כגון מים, אספקות, ביוב ותיעול יתבססו על מדידה שיערוך הקבלן על חשבונו באמצעות מודד מוסמך.
	ב.	הקבלן יכין שילוט מפורט לכל המשאבות, הציוד, הברזים הצנרת וכו'. השילוט  יהא עשוי סנדוויץ' דו-צדדי גרבופל. השלטים יחוברו למקומם באמצעות שרשרת (פליז או מגלוונת) או באמצעות ברגי קדמיום. גודל מינימלי של השלטים 5X15 ס"מ.
		שילוט של ברזים הנמצאים בחלל תקרה מונמכת יעשה הן על הברזים והן עם שלט נוסף המותקן על  הקיר/ מתחת לתקרה בסמוך לברז ומצין את תפקיד הברז.
	ג.	הקבלן יפעיל, יווסת ויכייל את המערכת ויכין אותה למסירה לאחר שעברה הרצה במשך שבעה ימים לפחות והיא עובדת באופן תקין.
	ד.	לקראת המסירה יכין הקבלן תיק הכולל:
		1)      	מערכת תכניות מושלמת, המראה את הביצוע בפועל, כולל עבודות נסתרות, מיקום סופי של קבועות, ציוד וכו' ופרטי העבודות.
			התכניות יבוצעו במערכת תיבם (אוטוקד 2000). הקבלן יקבל לצורך כך מדיה מגנטית עם תכנון המערכת המקורי.
		2)       	תיאור הפעלת המתקן ותאור פעולת כל אחת ממערכותיו.
		3)       	הוראות הפעלה ותפעול, הוראות אחזקה שוטפת ואחזקה מונעת. הכל בשפה עברית.
		4)       	רשימת ציוד, מכשירים אביזרים וכו' לרבות רשימת חלפים מומלצת ופרטי הספקים (שם, כתובת וטלפון).
		5)	תעודות אחריות מספקים/ יצרנים כשהן רשומות על שם המזמין.
		בשלב הראשון יוגש תיק לאישור המפקח. לאחר אישורו יסופקו 3
תיקים מושלמים.
		קבלת החומר האמור לעיל הינה תנאי לביצוע מסירת המערכת.
	ה.	אם יקבע המפקח כי המתקן גמור ופועל כראוי, בהתאם לתכניות ולמפרטים, הוא ייתן על כך אישור בכתב לקבלן (תעודת השלמה). במידה ויתגלו ליקויים אשר אינם מפריעים לתפעול המתקן, הם ירשמו בדו"ח הקבלה והקבלן מתחייב לתקנם תוך פרק זמן שיקבע המפקח.
ו.	הקבלן ידריך את אנשי האחזקה בתפעול המתקן. על הקבלן לקחת בחשבון כי עליו להדריך האנשים כך שיוכלו לבצע את כל הפעולות הדרושות.
	ז.	כל הפעולות הרשומות לעיל כלולות במחירי היחידה.





07.2.4	תאום 
	העבודה תבוצע בתאום עם המפקח, מחלקת אחזקה, קצין בטחון, קבלן הבניה, קבלנים נוספים הפועלים באתר ובתאום עם המשתמשים באתר. אי לכך יקפיד הקבלן על הנושאים הבאים:
	- 	תיאום העבודה עם המפקח במקום. ייתכן ויהא צורך לעבוד בימים ובשעות לא רגילים. אין לנתק או לחבר קווים לפני תיאום ואישור מראש ובכתב.
	- 	תיאום וביצוע עבודה בשלבים שהינם תוצאה של עבודות המבוצעות ע"י קבלנים אחרים או בשל הצורך להבטיח רציפות אספקות.
	- 	לא לעבוד בעבודות רועשות בשעות שהדבר מפריע למשתמשים בבניין ובסביבתו. שעות הפעילות לעבודות 
		רועשות יקבעו על ידי המפקח בהתאם לתנאים בשטח.
	- 	לא להניח חומרים וציוד במקומות המפריעים לתנועה החופשית.
	- 	למנוע פגיעה ברכוש ובנפש ולנקוט בכל אמצעי הבטיחות הדרושים.
	בעבור פעולות אלה לא תשולם לקבלן כל תוספת.

07.2.5	אחריות 
	הקבלן אחראי לטיב העבודה, החומרים וכו' ולפעולה תקינה של המתקן. משך תקופת הבדק והאחריות לצנרת, למערכות האלקטרו מכניות ולכל הקשור למפרט זה, הינה למשך שנתיים או לפי תנאי החוזה, הגבוה מביניהם.
	השירות והאחזקה יבוצעו על ידי המשתמש בהתאם להוראות התפעול והאחזקה שייתן הקבלן והפעולות ירשמו בתיעוד כפי שיידרש. פעולות אלה אינן גורעות מאחריותו של הקבלן המבצע.
	ביצוע העבודות על פי המפרט והתכניות אינו מוריד מהקבלן אחריות מלאה לפעולת המתקנים והוא האחראי הבלעדי לתקלות הנובעות משגיאות בתכניות ובמפרטים שקבלן בעל ידע מקצועי מסוגל לגלותן. לצורך מתן הסברים יפנה הקבלן למתכנן עד שפעולת המתקנים תהא נהירה לו.
	העובדה שהמתכנן הביע דעתו בזמן בחירת החומרים או הציוד או שאישר את העבודה במהלכה אינה משחררת את הקבלן מאחריות מלאה.
	תחילת תקופת הבדק והאחריות מיום קבלת המתקן (בכתב) על-ידי המזמין.

07.2.6	בטיחות אש לעבודות בחום 
	א.	על הקבלן חלה חובה בלעדית לנקוט בכל האמצעים הנדרשים על מנת להבטיח את אזור ביצוע "העבודות בחום" מפני דליקה או התפוצצות וזאת על ידי פינוי ציוד, פינוי רכב, דלק, צמחיה, אמצעי בידוד והגנה על ציוד וחומרים מפני דליקה.
	ב.	עבודות בחום מתייחסות לביצוע עבודות כלשהן הכרוכות בריתוך, הלחמה או חיתוך באמצעות חום או שימוש באש גלויה, או כל עבודה שעלולה לגרום להיווצרות דליקה/ אש וכו'.
	ג.	על הקבלן המבצע עבודות בחום למנות אחראי מטעמו (להלן - "האחראי") אשר תפקידו לוודא כי לא תבוצענה עבודות בחום שלא בהתאם לנוהל זה.
	ד.	בטרם תחילת ביצוע העבודות בחום יסייר האחראי בשטח המיועד לביצוע העבודות בחום ויוודא הרחקת חומרים דליקים מכל סוג, ברדיוס של לפחות 10 מטר ממקום ביצוע העבודות בחום, כאשר חפצים דליקים קבועים, אשר אינם ניתנים להזזה, יכוסו במעטה בלתי דליק.
	ה.	האחראי ימנה אדם אשר ישמש כצופה אש (להלן - "צופה האש") המצויד באמצעי כיבוי מתאימים לכיבוי החומרים הדליקים הנמצאים בסביבת מקום ביצוע העבודות בחום. תפקידו הבלעדי של צופה האש כאמור יהיה להשקיף על ביצוע העבודות בחום ולפעול מייד לכיבוי של התלקחות העלולה לנבוע מביצוע העבודות בחום כאמור.



	ו.	צופה האש יהיה במקום ביצוע העבודות בחום החל מתחילת ביצוען עד לתום לפחות 30 דקות לאחר סיומן על מנת לוודא כי לא נותרו במקום כל מקורות התלקחות.
	ז.	למען הסר ספק מובהר בזה כי אי קיום נוהל זה על ידו עלול לפגוע בזכויותיו על-פי פוליסת הביטוח אשר נערכה בגין ביצוע הפרויקט.
	ח.	כל הפעולות בנושא שהוגדר לעיל כלולות במחירי היחידה השונים.

7.2.7	ציוד וחומרים 

	כל פריט ציוד חייב לקבל אישור מוקדם של המפקח לפני אספקתו. לצורך אישור הציוד הקבלן ימסור חומר טכני מפורט לאישור. רמת פרוט החומר הטכני תקבע על ידי המפקח.
	מודגש בזאת כי צנרת, ציוד, אביזרים, חומרים וכו' יאושרו רק בתנאי שהינם מוכרים, בעלי תו תקן ישראלי או שהם מיוצרים במערב אירופה או בארצות הברית או שהם מיובאים משם והם נושאים תו תקן מארץ היצור שלהם, כי קיים בארץ ניסיון חיובי מוכח עבורם בארץ במשך 3 שנים לפחות וכי הספק הינו מנוסה ומחזיק מלאי מתאים להבטחת אספקה שוטפת של חלפים לציוד.

07.2.8	הזמנת פקוח חיצוני  
	על הקבלן לתאם הזמנת בקורת חיצונית על ביצוע מתקני התברואה (נציגי הרשות, מכון התקנים, הטכניון או כל גוף אחר שקבעה הרשות ועמה חתם המזמין הסכם לפיקוח).
	האחריות לתאום עם מבצעי הבדיקה ונציגי הרשות והאחריות לביצוע הבדיקה וקבלת האישורים הדרושים  תהא של הקבלן בלבד.
	מודגש כי אי מילוי תנאי זה עשוי למנוע או לעכב קבלת תעודת גמר ועל הקבלן יהא לשאת בכל ההוצאות הכרוכות בכך.

07.2.9	הזמנת התחברויות 
	על הקבלן לתאם עם הרשות המקומית את הנושאים הבאים:
	א.	קבלת מד מים לבניה.
	ב.	חיבור מים סופי.
	ג.	חיבור ביוב.
	ד.	חיבור ניקוז.
	ה.	כל העבודות הקשורות לפיתוח או ביצוע כבישים ומדרכות.

	התאום יעשה במועד המתאים תוך התחשבות בזמן ביצוע העבודות על-ידי הרשות המקומית וזאת בכדי שלא לגרום כל עיכוב הן בתחילת הביצוע והן לקראת מסירת הבניין.
	עבודות אלו כלולות במחירי היחידה השונים.






07.2.10	תאום עבודות בשטח ציבורי 
	א.	על הקבלן לתאם את עבודתו עם הרשות המקומית על כל מחלקותיה הרלוונטיות ועם הגורמים אשר להם עשויות להיות מערכות באזור העבודה (מחלקת התשתיות העירוניות, מחלקת המים, מחלקת הביוב, מחלקת תאורה, מח' רמזורים וכו', חברת חשמל, בזק, תקשורת בכבלים, רשות העתיקות וכו').
	ב.	כל התאומים עם הרשויות והגורמים שלעיל וההוצאות הקשורות בקבלת הרישיונות מהם יהיו על חשבון הקבלן. לא ישולם עבורם בנפרד אלא מחירם כלול במחירי היחידה השונים.
	ג.	הקבלן יהא אחראי לכל פגיעה בתשתית קיימת בין אם היא מסומנת ובין
אם לא.
	ד.	על הקבלן לקבל רישיון ממשטרת ישראל לביצוע העבודה ובמידה והרישיון מחייב העסקת שוטרים בתשלום במהלך הביצוע הקבלן ידאג לתאום העסקתם וישלם את הנדרש עבור שכרם למשטרה.
		הוצאות אלו כלולות במחירי היחידה השונים.
	ה.	במידה ועל פי רישיון המשטרה או גוף אחר העבודות יבוצעו בשעות לא מקובלות (ערב, לילה וכו') לא תשולם תוספת עבור עבודה בשעות חריגות.
	ו.	הקבלן יגן על כל מתקן עילי (שוחות, עמודי תאורה, עמודי חשמל וכו') וישמור על שלמותם של מתקנים, מבנים, צינורות ומערכות תת קרקעיות אשר אותם עליו לאתר ולגלות, הן על ידי איסוף אינפורמציה ותאום עם גורמים אחרים והן באמצעות מכשירי גילוי מיוחדים.
		המזמין לא יכיר בכל תביעות הנובעות מאי הכרת תנאי כלשהו, עבודה בקרבת צינור כבל או מתקן תת קרקעי אחר.
	ז.	על הקבלן למסור למפקח את כל הרישיונות והאישורים לפני תחילת העבודה
בשטח.
	ח.	הקבלן מתחייב שלא להניח מחוץ לשטח העבודה חומר או ציוד בצורה אשר תפריע לתנועת רכב או הולכי רגל.
	ט.	על הקבלן להחזיר השטח לקדמותו ולתקן על חשבונו כל נזק שיגרם. מומלץ לצלם (בציון תאריך) את שטח העבודה לפני תחילתה ולקבל אישור המפקח על הצילום.

07.2.11	תכניות שיכין הקבלן
	א. 	הקבלן יכין וימסור לאישור המפקח, בהתאם לצורה ולפרטים שידרוש המפקח ממנו, את התכניות הבאות:
		- 	תכנית יצור של אוגרי מים חמים.
		- 	מחלקים.
		- 	אמצעי תליה וחיזוקים.	
		- 	תכניות מפורטות לחדרים טכניים (העמדה, בסיסים, מהלך צנרת, חתכים, איזומטריות, פרטים וכו').
		- 	מהלך צנרת (תכנית, חתכים ופרטים) בחדר מכונות, מסדרונות, תקרות אזורים ציבוריים, לרבות  איזומטריות, פרטים וחתכים.
		- 	סכמות תפעול ותכניות ביצוע ללוחות חשמל אותם מכין הקבלן.
		- 	יסודות לציוד.
		- 	תכניות ציוד נירוסטה.
		- 	תכנית לסידורי צנרת בפירים כולל צנרת וציוד של קבלנים אחרים.



		- 	תכנית ניקוזים ליחידות מיזוג אויר מתואמת עם תכנית ביצוע סופית של המזגנים.
		- 	תכנית התקנה של הספרינקלרים מבוססת על תכניות המתכנן אך מותאמת על ידי הקבלן לתנאי  השטח, העמדת ציוד, תקרות מונמכות, ציודים כגון מזגנים בתקרות וכו'.
			תכנית זו יאשר הקבלן במכון התקנים.
		- 	תכנית סופרפוזיציה של המערכות שאמור הקבלן לבצע עם כל המערכות האחרות (חשמל, מז"א).
		- 	פרטי ביצוע מבוססים על הפרטים העקרוניים המופיעים בתכניות.
		- 	כל תכנית יצור (SHOP DRAWING) אחרת כפי שיידרש.
		- 	כל תכנית פרטים נוספת שתידרש.
	ב.	על הקבלן להכין את תכניות היצור השונות תוך התחשבות בדרישות המפרט הטכני, במקום המיועד להעמדת הציוד ובדרכי הגישה אליו כגון מידות פתחים ומעברים. הקבלן אחראי לקבלת האינפורמציה 
		הדרושה לו מכל הקבלנים האחרים.
	ג.	עבודות אלו כלולות במחירי היחידה השונים. 	

07.2.12	מחירים 
	א. 	הכמויות
 		הכמויות המופיעות בסעיפי כתב הכמויות הן באומדן בלבד. המזמין רשאי לשנות ללא הגבלה את הכמויות על ידי הגדלה, הקטנה או ביטול סעיפים, בכל אחד מסעיפי כתב הכמויות. התשלום יהא בהתאם למדידה הסופית של העבודות שבוצעו למעשה, בהתאם לשיטות המדידה המפורטות ועל פי מחירי היחידה.
	ב.	עבודות נוספות
	 	המחיר לעבודות נוספות, שאינן כלולות בכתב הכמויות, ייקבע הדדית לפי מחירי עבודות דומות בכתב הכמויות. בהעדרן של עבודות דומות ייקבע המחיר בהתאם למחירון דקל העדכני פחות 15% ובמידה ולא מופיע סעיף מתאים בדקל לפי ניתוח מחירים מפורט שיכין הקבלן או על סמך מחירי השוק בזמן  ביצוע העבודות.
		קביעת שיטת חישוב המחירים תעשה על ידי המפקח.
	ג. 	חלופות
		כאשר בכתב הכמויות מופיעות מספר חלופות לפריטים דומים (לדוגמא סוללות מדגמים שונים)  באפשרות המזמין לבחור כל כמות מכל סעיף במחיר הסעיף.
	ד.	תוקף המחירים
	 	מחירי היחידות בכתב הכמויות יהיו בתוקף בכל המקרים והתנאים המפורטים להלן:
	 	1.	בשל ביצוע העבודה ברציפות או בפיצולים.
	 	2.	בשל שינויים והשלמות בתכניות בין תכניות המכרז ותכניות הביצוע אשר בעטיים עשויים לחול שינויים בכמויות של האביזרים וחומרי העזר (ספחים, אביזרי צנרת, תמיכות, חומרי אטימה וכו') אשר אינם נמדדים בנפרד.
	 	3.	בשל הארכת לוח הזמנים לביצוע, על פי החלטת המזמין.
	ה.	מחירים לסעיפים זהים
		כאשר סעיפים זהים מופיעים בפרקים שונים בכתב הכמויות ומחירם אינו זהה בכל הפרקים המחיר עבורם יהא הנמוך מבין אלו שהקבלן יציע.
	ו.	עבודות רג'י
 		


		עבודות אשר לא פורטו במסמכי החוזה ואשר עשויות להידרש במהלך ביצוע העבודה (כגון הרכבת ציוד שלא תוכנן מראש וכו'), תבוצענה ברג'י בהתאם להחלטת המפקח.
	 	התשלום עבור עבודות אלה יהא בהתאם לשעות עבודה של הפועלים, לסוגיהם השונים, שיעסקו בביצוע העבודות וזאת בתנאי שעבודות אלה תרשמנה ביומן העבודה ותאושרנה על ידי המפקח.
		המחיר לשעת עבודה כולל את כל מרכיבי שכר העבודה של הפועלים, את כל הכלים והחומרים הנדרשים, הוצאות נסיעה, הוצאות ניהול העבודה, הוצאות כלליות אחרות ורווח הקבלן.
	ז.	רכישת חומרים וציוד
	 	רכישת חומרים וציוד אשר אינם כלולים במפרט ואשר הקבלן יידרש לרכשם, ישולמו בהתאם לחשבונות הספקים שיגיש הקבלן ובתוספת 12% כהוצאות טיפול, הובלה, העמסה ופריקה, אחריות לתקופה הנדרשת בחוזה וכל הוצאה אחרת הקשורה באספקת המוצר למקומו, אחריות למוצר ורווח הקבלן.

07.2.13
אופני מדידה  
	א.	אופני המדידה ותכולת המחירים כפי שהם מופיעים בפרק זה ובסעיפים השונים במפרט המיוחד מתייחסים לכל סעיפי העבודה הכלולים בכתב הכמויות, אלא אם כן נאמר בהם במפורש אחרת. כאשר אופן המדידה ותכולת המחירים מוגדרים בגוף סעיף כתב הכמויות, תהא להגדרה זו עדיפות, אם ובמידה ויש שוני או סתירה בינה לבין הנאמר בפרק זה.
	ב. 	תיאורי היחידות בסעיפים השונים בפרק זה ובכתב הכמויות הינם תמציתיים בלבד. רואים את מחירי היחידה ככוללים את מלוא התמורה עבור ביצוע העבודה, אספקת החומרים, חומרי העזר וכל הדרוש לביצוע מושלם ולפעולה תקינה של הציוד. מתן פירוט חומרי עזר ו/או עבודת עזר הנתון בפרק זה  ו/או בסעיפי כתב הכמויות אינו גורע מכלליות האמור לעיל.
	ג. 	במקרה של שוני בין הנתונים במפרט, התכניות או כתב הכמויות הנתון הקובע הוא החמור יותר טכנית.
	ד.	שינוי באמצעים ובשיטות עבודה, ביוזמת הקבלן לא ישמשו עילה לשינוי מחיר היחידה לעבודה נתונה.
	ה.	לא תשולם כל תוספת  עבור חומר או עבודה שטיבם עולה על המינימום הדרוש.
	ו.	לא תשולם כל תוספת עבודה במידות גדולות מהנדרש בתוכניות או במפרט.
	ז.	על המפקח לאשר בחתימתו כל אחד מדפי המדידה. יש להקפיד שלא לבצע פעולות כלשהן, אשר מונעות את בדיקת המדידות.
	ח.	המזמין רשאי לדחות ביצועם של קטעי צנרת או מערכות או חלקי מערכות למועד אשר נראה לו  וזאת  ללא כל התחייבות כספית כלפי הקבלן וללא כל שינוי במחירי היחידה.
	ט.	המזמין לא יקבל כל דרישה לתשלום נוסף מצד הקבלן עקב חוסר ידיעתו את התנאים הקיימים בבניין או צורת פעולתו.
	י.	מחירי הסעיפים בכתב הכמויות כוללים גם את כל האמור במפרטים הכלליים, בתכניות ובמפרט  המיוחד.

07.3	מפרט טכני מיוחד
07.3.1	עבודות עפר 
	א. 	באזור המתקן עוברים קווי צנרת (מים, כיבוי, ביוב, תיעול וכו') וקווי חשמל, תקשורת וכו' תת קרקעיים. על הקבלן לברר את מיקום הקווים ולסמן אותם בשטח לפני תחילת עבודות החפירה על מנת שלא לגרום נזקים לקווים אלה. 
		חפירה ו/או חציבה בכל סוגי הקרקע תבוצע בשילוב כלים מכניים ועבודות
ידיים.



		אישור חפירה בכלים מכניים אינו פוטר את הקבלן מאחריות מלאה לשלמותם של מתקנים על ותת  קרקעיים.
	ב.	על הקבלן מוטלת אחריות מלאה ובלעדית ליציבות החפירות ולבטיחות עבודות העפר המתבצעות באתר על פי החוקים והתקנות.
	ג. 	אין להרוס או לפתוח כבישים ומדרכות ללא קבלת אישור המפקח. פתיחת הכבישים תעשה ברוחב  מינימלי הדרוש. הפתיחה על-ידי ניסור. החזרת הכביש לקדמותו על כל שכבותיו תוך הקפדה על החיבור בין הקיים והחדש. שכבת המסעה מאספלט תהא בעובי 8 ס"מ (דרישת מינימום). התאום עם הרשויות במקרה של עבודות בשטח ציבורי יבוצע על ידי הקבלן והוא כלול במחירי היחידה.
	ד.	מדרכות יוחזרו למצבן המקורי. באם השטח מרוצף ניתן להשתמש בחומר שפורק באם לא נפגע.
	ה.	מודגש במיוחד כי במקומות בהם נעשות חפירות לצנרת באזורים המיועדים לכבישים, רחבות מדרכות וכו' יש להקפיד באופן מיוחד על מילוי חוזר של מצע סוג א' בשכבות של 25 ס"מ, תוך הידוק מכני והרטבה עד קבלת "הידוק מבוקר" כמפורט בפרק 01 למפרט הכללי. שיעור ההידוק יהא 98%.
	ו. 	לאחר גמר עבודות המילוי וכיסוי הצנרת, עודפי החפירה יסולקו אל מחוץ לשטח, לאתר מאושר על-ידי הרשויות המוסמכות.
	ז.	מילוי חוזר של 30 ס"מ הראשונים מעל הצינורות, יעשה בעבודת ידיים. תוך שימוש באדמה נקיה מאבנים, גושים, חומר אורגני וכו'  ההידוק יעשה בשכבות, תוך שימוש במהדק יד והרטבה במים. 
		השלמת המילוי תעשה עם מצע סוג א', מהודק בשכבות שלא יעלו על 20 ס"מ עד לקבלת צפיפות של 98%.
	ח.	בגמר העבודה יכין הקבלן באמצעות מודד תכנית מדידה לאחר ביצוע ובה סימון התוואי, קוטר ועומק הקווים והשוחות וכל פרטי הביצוע.
	ט.	אחריות כנגד שקיעת כבישים, מדרכות וכו' שנחפרו על-ידי הקבלן היא למשך שנתיים.
	י.	אופני מדידה
		עבודות העפר יכללו את עבודות החפירה, החציבה,  המילוי, ההידוק, סילוק העודפים והכנת תכנית המדידה לאתר הביצוע. כל עבודות העפר כפי שפורטו במפרט זה ובפרקים 01 ו-57 של המפרט  הכללי כלולות במחירי היחידה של הצנרת שוחות וכו'. אלא אם פורטו בנפרד בכתב הכמויות.

07.3.2	פתחים ושרוולים 
	הקבלן יהיה אחראי לבצוע עבודות הכנה שונות בשלד הבניין והקשורות למתקן כגון: השארת חורים ושרוולים, התקנת צינורות לפני יציקות וכו'. כל תלונות על קשיים בגלל התקנה או הכנה בלתי נכונה לא תתקבלנה. לשם כך על הקבלן להכין בזמן את כל האביזרים אותם יש להכניס בזמן היציקה וכן את הפרטים הדרושים לו לביצוע מעברי צנרת דרך קירות וכו'. חציבות לאחר יציקה לא תורשינה ויאושרו רק קידוחים וזאת רק לאחר קבלת אישור המפקח והקונסטרוקטור. הכנת הפתחים המתאימים למעבר הצינורות תבוצע על-ידי הקבלן ובאחריותו.
	על הקבלן לתאם הכנת שרוולים ומעברים באלמנטים טרומיים או שיבצעם באתר, על ידי קידוח יהלום, בתאום עם המפקח.
השרוולים עשויים מצינור מגולוון דרג ב' וקוטרם גדול לפחות ב-20 מ"מ מקוטר הצינור.
	הרווח בין הצינור והשרוול יאטם במסטיק מתאים והיציאה תכוסה באמצעות רוזטה מפלסטיק.
	שרוולי מעבר לאזורי על/ תת לחץ יהיו עם אוגן המחובר לאחד הקירות וזאת במטרה להבטיח אטימה בין השרוול ובין הקיר.
	כל מעברי הצנרת דרך מעטפת אזורים מוגנים (מקלטים, ממדי"ם וכו') יעשו על-ידי הכנסת הצינור ביציקה, (שפכים, גשם) או על-ידי שרוול או מסגרת מגולוונת ואטימה באמצעות מערכת כדוגמת BST, MCT או שווה ערך מאושר. הכל בהתאם לדרישות, הנחיות ואישורי פיקוד העורף.
	מעברים בקירות שאינם שלד (בלוקים, גבס וכו') יבוצעו על ידי קידוח במקדחת כוס יהלום או אמצעי קידוח שווה ערך. אין לבצע מעברים על ידי חציבה, שבירה, סיתות וכו'. מעברים אלו כלולים במחירי היחידה.



	קידוח חורים אשר הוראה לבצעם ניתנה לאחר סיום יציקות השלד וכן קידוח חורים בשלד של מבנה קיים ישולמו בנפרד.
	מעברי צנרת מתכת דרך קירות אש יעשו באמצעות שרוולים ממתכת ואטימה עם חומר מעכב אש.
	מעברי צנרת פלסטיק דרך כל הרצפות ודרך קירות אש יעשו באמצעות צווארון מיוחד מיועד למטרה זו, מותקן על צינור הפלסטיק בצמוד למעבר ומונע מעבר אש במקרה של התכלות צינור הפלסטיק.
	כאשר פירי הצנרת שיקבל הקבלן הינם ללא רצפה בין הקומות על הקבלן להשלים את הרצפה, לפני או אחרי התקנת השרוולים, באמצעות יציקת בטון או חומר אחר עמיד באש ומאושר למטרה זו על ידי רשות הכיבוי.
	בעת ביצוע מעברי צנרת דרך שלד בנין, במיוחד בעבודות במבנים קיימים, יש להימנע מפגיעה בשלד ואין לבצע כל פעולה בשלד (קידוח חורים, חציבה וכו') ללא קבלת אישור המפקח ומהנדס הבניין.
	כל שרוולי המעבר, לרבות בין אזורי אש, ולמעט מעברים מיוחדים לאזורים מוגני אב"כ ואטימת פירי צנרת ללא רצפה, כלולים במחירי היחידה השונים.

07.3.3
	מניעת רעש ורעידות  
	הקבלן יוודא שכל ציוד המסופק ו/או מותקן על ידו במסגרת חוזה זה לא יגרום לרעש ולרעידות לא סבירים  בחדר המכונות, במבנה ובסביבתו. המערכות יעמדו במגבלות הרעש כנדרש בתי. 1004.
	הקבלן ינקוט בכל האמצעים הדרושים על מנת למנוע מעבר רעש ורעידת מחלקי הציוד המרעישים אל המבנה ואל הסביבה מחוץ לחדרי המכונות (משתיקים, בולמי רעידות, יסוד אקוסטי, בידוד אקוסטי, תמיכות מיוחדות או כל סידור אחר שיידרש).
	יסודות הציוד יתוכננו על ידי הקבלן כך שימנע מעבר רעש ורעידות אל המבנה. הקבלן אחראי לביצוע היסודות (גם במידה ונעשו ע"י אחרים) כך שיתאימו למטרה זו.
	הצנרת תותקן בצורה גמישה ותחובר באופן שלא תעביר רעש ורעידות למבנה. הביצוע בכפוף להוראות היצרנים ובכפוף לאישור יועץ האקוסטיקה.
	אם לדעת המפקח, נגרמים רעש ורעידות מעבר למקובל ולמותר ינקוט הקבלן בכל הפעולות הנדרשות על מנת להביא את המצב לרמה המותרת. מהנדס האקוסטיקה של המזמין יהיה הקובע הבלעדי ביחס למפלס הרעש או רמת הרעידות.

07.3.4 	תמיכות ומתלים  
	א.	תמיכות ומתלים יהיו על פי המפורט בסעיפים 07012-07016 ובשאר הפרקים הרלוונטיים במפרט הכללי הבינמשרדי.
	ב.	תמיכות צנרת אספקות תהיינה חרושתיות מגולוונות כדוגמת "יוניסטרט", "רוקו" או "מופרו" וכל סדרת האביזרים הנלווה. התמיכות יבוצעו עבור צינורות בודדים  ועבור קבוצות של צינורות, בהתאם לתוואי הצנרת. התמיכות יחוזקו לאלמנט קונסטרוקטיבי במבנה ויהיו מותאמות לעומס הצנרת.
		במקומות בהם מבוצעים קונזולים לתמיכת קבוצת צינורות יגיש הקבלן לאישור את פרטי הקונזול.
		המרחקים בין הקונזולים על פי המרחק המינימלי הנדרש לפי סוג וקוטר הצינורות או שצינורות אשר  יש לתמוך במרחק קצר יותר מאשר המרחק בין הקונזולים יחוזקו עם מתלי ביניים.







	ג.	 כאשר הצנרת מותקנת בתוך קירות גבס או חומר דומה יש להתקין תמיכות מיוחדות, חרושתיות מגולוונות הנשענות על הרצפה ו/או מערכת תמיכות הקיר (ניצבים). התמיכה עבור צנרת, ברזים, קבועות, ראשי מקלחת וכל המתקנים.
		התמיכה תוצרת חברת BURDA, KNAUF (אורבונד).

	ד.	צינורות חמים (מים חמים, קיטור, הסקה) יתמכו בשיטה שתאפשר התפשטות חופשית ומבוקרת לצינור ובאופן שהבידוד ומעטפת הפח לא יפגעו. במידה והדבר לא מתאפשר יש להתקין אביזרי התפשטות מתאימים.
	ה.	צנרת פלסטיק קשיחה (פי.וי.סי, פוליפרופילן, HDPE וכו') תיתמך בעזרת שלות מתאימות ובמרחקי תמיכה מומלצים על ידי היצרנים (בערך כל 15 - 10 קטרים אך לא יותר מ-2 מ' בין התמיכות).   התמיכות תאפשרנה התפשטות הצנרת, ימנעו מעבר רעשים למבנה וישמרו על שלמות הצנרת.
		התמיכות מאושרות על ידי היצרנים.
	ו.	צנרת פלסטיק גמישה וצנרת נחושת רכה (מגלילים) יש לתמוך ברציפות לכל האורך על ידי סולמות מזוויתנים. מגשי פח או פלסטיק וכו' (בדומה לצנרת החשמל). המגשים יתמכו כל 2 מ' לכל היותר.
	ז.	צינורות גלויים על גבי קירות עם חיפוי חרסינה/קרמיקה יחוזקו באמצעות תמיכות בודדות (חבק ומוט הברגה) עשויות נירוסטה או מצופות כרום.
	ח.	צנרת נקזים מברזל יציקה או מפוליאתילן (HDPE) יש לתמוך ליד כל ספח באופן קבוע, בהתאם להנחיות היצרנים.
	ט.	צנרת ניקוז מזגנים גלויה אופקית יש לתמוך באופן רצוף באמצעות פרופיל
מגולוון.
	י.	כל אמצעי התליה יבודדו מהחובקים, למניעת רעש ולמניעת מגע בין מתכות שונות, על ידי גומי בעובי  3 מ"מ.
	יא.	אין לתמוך צינור אל צינור אחר.
	יב.	הצנרת תותקן באופן שלא תשען על הציוד או תיצור מאמצים העשויים לגרום נזק לציוד.
	יג.	מרחק מינימלי בין צנרת לצנרת או להפרעה כלשהי הינו 50 מ"מ. המדידה מפני השטח החיצוניים של ההפרעה (קיר, אוגן, אביזר, בידוד וכו').
	יד.	צנרת גלויה מעל הקרקע תיתמך באמצעות תמיכות כנ"ל אשר יעוגנו אל בסיסי בטון יציבים שיבנה הקבלן. עומק הבסיסים בקרקע 50 ס"מ לפחות בתוך קרקע יציבה.
	טו.	כל התמיכות והבסיסים, נקודות קבע, מובילי החלקה, אביזרי התפשטות וכו' כלולים במחירי היחידה  השונים. רק העמודים (לפי הפרט) משולמים בנפרד.

07.3.5	צביעה 
	א.	כל הצנרת הגלויה, מכל סוג שהוא, לרבות בתקרות מונמכות ובפירים תצבע לכל אורכה ותסומן בהתאם ללוח גוונים שיקבע המפקח. עטיפת פח מגולוון תצבע כנ"ל.
		בהעדר הנחיות אחרות הצביעה תעשה על פי נוהל 70-L בהוצאת מינהל התכנון במשרד הבריאות.
	ב.	צביעת הצנרת תעשה לפני ההתקנה. לאחר ההתקנה יבוצעו תיקונים בלבד.
	ג.	צנרת שחורה, מגולוונת  ונחושת ועטיפת פח מגולוון, יש לצבוע בשתי שכבות של צבע סינטטי סופר עמיד של טמבור או שווה ערך.




	ד. 	צבע יסוד לצנרת שחורה או נחושת יהא מסוג יסוד עמיד. צבע יסוד לצנרת או פח מגולוונים יהא מסוג גלווקוט (שכבה אחת).
	ה.	צנרת גזים רפואיים תצבע בכפוף לנאמר במפרט מערכות גזים רפואיים (01-G בהוצאת מינהל תכנון מוסדות רפואה).
	ו. 	הכנת שטח לצנרת מגולוונת או פח מגולוון תעשה על-ידי ניקוי משמנים באמצעות ממיס כדוגמת ארדרוקס G-551 או דטרגנט 70-BC (טמבור אקולוגיה) ובהתאם להוראות היצרן. 

	ז.	צנרת מבודדת שחורה יש לצבוע בצבע יסוד בלבד בעובי 50 מיקרון. צנרת מבודדת מגלוונת או נחושת אין צורך לצבוע.
	ח.	צנרת פלסטיק קשיח גלויה (פי.וי.סי., פוליפרופילן, פוליאתילן וכו') תצבע במערכת סינתטית (סופרלק). על בסיס יסוד טמבור 13 - HB לאחר ניקוי וחספוס השטח.
	ט.	תמיכות מגולוונות אין צורך לצבוע.
	י.	תמיכות פלדה יש לצבוע במערכת סינתטית. צבע היסוד מטיפוס אבץ קר.
	יא.	עובי מינימלי של מערכת הצבע בכל המקרים 120 מיקרון. עובי מינימלי של כל שכבת צבע יהא 30 מיקרון. כאשר נדרשות 2 שכבות של צבע יסוד כל שכבה תהא בגוון שונה.
	יב.	הצביעה בהתאם להוראות ולמפרטים של יצרן הצבע.
	יג.	בעת ביצוע הצביעה ותיקונים באתר יש להקפיד שלא ללכלך את הסביבה (צנרת סמוכה, רצפה, קירות, מתקנים וכו').
	יד.	כל עבודות הצביעה, סימון, שילוט וכו' כלולות במחירי היחידה של הצנרת והתמיכות.
	טו.	יש לבצע את עבודות הצביעה בהתחשב בכל נוהלי הבטיחות והגהות ובמיוחד לאור העובדה שמדובר בחומרים נדיפים, מתלקחים ורעילים. 

07.3.6	בידוד (צנרת חמה) 
	א.	צינורות חמים עד טמפ' ºC90 מבודדים באמצעות שרוולי בידוד אלסטומרי, בלתי דליק כדוגמת "ענביד". השרוולים יהיו שלמים ויושחלו על הצינור.
		עובי הבידוד:  	לצינורות גלויים 19 מ"מ או 25 מ"מ כמצוין בכתב הכמויות. 
			        	לצינורות סמויים 9 מ"מ.
	ב.	הגנה על הבידוד הגלוי במקומות סגורים כגון תקרות מונמכות, תהא באמצעות עטיפת סרט פלסטי בחפיפה של 60%. 
		הגנת הבידוד הגלוי בשאר המקומות כגון פירים, חדרי מכונות, חיצוני וכו' תהא באמצעות עטיפת פח.
	ג.	הגנה באמצעות עטיפת פח מגולוון בעובי 0.6 מ"מ לצינורות בקוטר עד "1.5 ובעובי 0.8 מ"מ לקטרים  גדולים יותר. חפיפת החיבורים בין הפחים 3 ס"מ. כוון חיבורי האורך בין הפחים ייעשו בשעה 8:00 או   4:00 כלפי מטה בקו אחיד לכל אורך הצינור.
	ד.      עטיפת הפח צבועה כפי שמופיע בסעיף "צביעה" להלן ובגוון שיקבע ע"י המפקח. הצביעה תהא חרושתית.
	ה.	צנרת בקרקע מבודדת באמצעות פוליאוריתן מוקצף בעובי 25 מ"מ ("1) בתוך שרוולי פי.וי.סי. הבידוד יבוצע באופן חרושתי כדוגמת "פלגל"-"חפציבה".
		באזורי החיבורים יש להשלים הבידוד על ידי יציקת פוליאוריתן לתוך שרוולים ותבניות פי.וי.סי.




	ו.	מדידה
		בידוד ועטיפת פח נמדדים בהתאם למפרט הכללי 0700.08 וללא הורדה עבור אביזרים ושסתומים לא מבודדים. אוגני חציצה כלולים במחיר הבידוד. לא תשולם תוספת עבור בידוד ועטיפת פח של זוויות, הסתעפות וכו'. עטיפת סרט פלסטיק כלולה במחיר הבידוד. צביעת הפח כלולה במחיר עטיפת הפח.
7.3.7	קבועות סניטריות  
כלים סניטריים לפי מפרט וכמויות של האדריכל
	א.	הקבלן יספק לשטח, לצורך קבלת אישור המפקח, האדריכל והמתכנן, דוגמאות של כל הקבועות הסניטריות, לרבות הברזים והסוללות, אותם הוא עומד לספק. יש לדאוג לקבלת אישור במועד אשר יאפשר אספקה לשטח במועד (בעיקר לגבי קבועות מיובאות שאינן נמצאות באופן קבוע במלאי).
		הדוגמאות המאושרות ישמרו בחדר מיוחד עד גמר הפרויקט.
	ב.	הקבלן ידאג לקבל נתוני חיבור מדויקים לכל קבועה לפני ביצוע ההכנות
לחיבורה.
	ג.	מרכזי הכלים, הגבהים, המיקום המדויק והפרטים יהיו בהתאם לתכנית האדריכלות ובמידה וישנן תכניות אדריכלות פנים גם בהתאם אליהן. אין להתקין קבועות ללא מידע מדויק על מיקומן.
	ד.	כאשר הקבועות מותקנות על גבי או בתוך מחיצות גבס או חומר דומה יש להתקין תמיכות מיוחדות, חרושתיות, מגולוונות, הנשענות על הרצפה ו/או על מערכת תמיכות הקיר (ניצבים).
		כיורים יש לתמוך באמצעות מנשא חרושתי מפלדה מגולוונת.
		ברזים סמויים וצנרת יש לתמוך עם מנשא חרושתי מפלדה מגולוונת.
		מערכת התמיכות תוצרת BURDA.
	ה.	אסלות תלויות יחוברו באמצעות אביזרי תמיכה חרושתיים מתאימים אל הרצפה. אביזר התמיכה מיועד לחיזוק האסלה ומיכל ההדחה או המזרם והוא במבנה כבד הכולל מסגרת למיכל, פלטה עם ברגים מתכווננים לאסלה ורגלי חיזוק טלסקופיות עם פלטת חיזוק לרצפה. כאשר האסלה מותקנת בקיר גבס יש לצקת גוש בטון ברוחב המינשא ועד 5 ס"מ מעבר לברגיי החיזוק של האסלה.
	ו.	כיורים בהם מתוכנן להתקנה ברז עומד (פרח) יהיו עם הכנה חרושתית לקדיחת הפתח המתאים.

	ז.	כיורים בחדרים בעלי זיקה רפואית (חדרי רופאים, חדרי אשפוז, חדרי טיפולים וכו') יהיו ללא ברוץ  (מגלש).
	ח.	לכל ברז, סוללה ומזרם אלקטרוני יש להכין שרוול מהקבועה ועד התקרה המונמכת ולחבר בהמשך את ההזנה (מתח נמוך) שתסופק על ידי אחרים.
	ט.	כאשר בכתב הכמויות מופיעות מספר חלופות לפריטים דומים (לדוגמא סוללות מדגמים שונים) באפשרות 

		המזמין לבחור כל כמות מכל סעיף במחיר הסעיף.
	י.	כל הפעולות הרשומות לעיל כלולות במחירי היחידה השונים של הקבועות.
07.3.8	ציוד נירוסטה  
	א. 	ציוד נירוסטה (פלב"מ) עשוי מפח פלב"מ מסוג 316 SS. עובי הפח על פי המופיע בתכניות ובכתב הכמויות אך לא פחות מ-2 מ"מ למשטחים ומדפים ו-1.5 מ"מ לכיורים ולתעלות.






ב.	כל הריתוכים ייעשו בהליום או ארגון עם אלקטרודת פלב"מ מתאימה והם ילוטשו לחלוטין מבלי להשאיר סימן. חומר הריתוך יותאם כך שלאחר הליטוש התפרים לא יראו, לא יעלו חלודה ולא יסדקו.
		בכל הריתוכים תבוצע פסיבציה קרה לאחר הליטוש.
	ג.	כל השטחים הפנימיים והנראים לעין יהיו מלוטשים ליטוש מס' 4  (ליטוש
סניטרי).
	ד.	כל הפינות תהיינה מעוגלות וכל קצוות הפחים יהיו מושחזים למניעת
חתכים.
	ה.	רגלים, תמיכות, מדפים תחתונים וחיזוקים עשויים פלב"מ כנ"ל, ויהיו כמסומן בתכניות (קוטר, מידות וכו').
	ו.	יש להתאים את פרטי הגימור של המשטחים לגמר הקיר (קרמיקה, טיח,
צבע וכו').
	ז.	הקונסטרוקציה למשטחים המונחים חופשי (לא על ארונות) תהא ממסגרת מגולוונת מלאה ולא רק תמיכות נקודתיות לקיר וזאת על מנת להבטיח יציבות מלאה ופילוס מתאים. הקונסטרוקציה תהא מוסתרת.
	ח.	כל השטחים המלוטשים יהיו מצופים שכבת מגן מפלסטיק הניתנת להסרה בקלות  וזאת לצורך הגנה מפגיעות בעת ההובלה, האחסון וההתקנה.
	ט.	משטחי עבודה במקומות חלולים ותחת כיורים יצופו בשטחם התחתון בחומר משתיק, אלסטי ועמיד ברטיבות (כדוגמת איזופון). את החומר יש ליישם לאחר הרכבת החיזוקים.
	י.	המידות המופיעות בתכניות ובכתב הכמויות הן מקורבות בלבד, מידות עבור הזמנת הציוד יש לקחת בשטח ולקבל אישור המפקח לגבי הפרטים השונים של ההזמנה.
	יא.	לפני ביצוע כל כלי המורכב על ארון תחתון, על הקבלן לדאוג לקשר  ותאום עם הנגר, ולהתאמת הכלי לארון.
	יב.	הקבלן יכין ויגיש לאישור תכניות מפורטות של ציוד הנירוסטה שבכוונתו
לספק.
	יג.	לפני מסירת העבודה למזמין, על הקבלן לבצע ניקוי וליטוש נוסף  באתר, על מנת להביא את הציוד לרמת הגימור הנדרשת.





07.3.9	צנרת - כללי  
	א. 	הצנרת תותקן בתוואי הנדרש בתכניות. מפאת קנה המידה הקטן מתוארים הקווים בדרך- כלל באופן סכמתי ולא מסומנים כל אביזרי הצנרת הדרושים.
	ב.	כל הקטרים הנתונים במידות אינץ', בתכניות, במפרטים ובכתב הכמויות, מתייחסים לקוטר נומינלי של הצינור. קוטרי צינורות פלסטיק וקטרי צנרת נחושת (לפי תקן אירופאי) הנתונים במ"מ, מתייחסים לקוטרם החיצוני.
	ג.	הקבלן יבדוק וינקה את הצינורות לפני הרכבתם ויסתום את קצותיהם הפתוחים יום יום אחרי גמר העבודה. הקבלן יסתום צינורות גשם ו/או ביוב המורכבים בתקרות או בעמודים בפקקי עץ מתאימים.
		הקבלן יבדוק וינקה את הצינורות לפני חיבורם ולפני הפעלת המתקן.	
	ד.	הקבלן יתקין ביקורות בהתאם להל"ת ולתקן 1205 כדרישת מינימום.
בתכניות לא מסומנות ביקורות.
		מודגש בזאת כי קלות פתיחת מחברי צנרת (יצקת ללא ראש) אינה תחליף לעין ביקורת כנדרש.
	ה.	הצנרת תותקן כך שלא תפריע לגישה לציוד ולמעבר. מרחק מינימלי בין צנרת להפרעה הינו 60 ס"מ ומעבר גובה מינימלי מתחת צנרת הוא 2 מ'.
	ו.	יש להתקין אביזרי חיוץ תקניים בחיבורי צנרת מסוגי מתכות שונים ובמקומות בהם הדבר נדרש על פי  התקנים.
	ז.	צנרת גלויה תבוצע כך שלכל צינור תהא גישה לצורך תיקון או החלפה מבלי שיהא צורך לפרק צינורות אחרים.
	ח.	חיבורי צנרת לציוד יעשו על-פי הוראות היצרנים ובאישור המפקח. צנרת תותקן באופן שלא תשען על הציוד אלא תיתמך בנפרד.
	ט.	יש לבצע הכנות בצנרת החודרת דרך רצפה או קירות עוד לפני ביצוע היציקה (הכנת המעבר, ההסתעפויות וכו' או השארת פתחים/ הנמכות).
	י.	כל הצנרת המתכתית והציוד יחובר למערכת ההארקה כנדרש בחוק החשמל. במקרה של אביזרי חיוץ בצנרת יש לחבר למערכת ההארקה את כל הקטעים.
	יא.	משחררי אויר יותקנו בנקודות הגבוהות בהן עשוי להילכד אויר. ברזי ניקוז עם פקק יותקנו בנקודות הנמוכות.
	יב.	המזמין רשאי, על פי שיקול דעתו, במהלך העבודה ובגמר העבודה לבצע עד 5 בדיקות הרס לצנרת (חיתוך מקטע ובדיקה של איכות הריתוך/ הלחמה). תוצאה לא טובה תגרום לפסילת העבודה. 
	יג.	 המזמין רשאי, ע"פ שיקול דעתו, לבצע בדיקות מדגמיות לריתוכים והלחמות באמצעות צילומי רנטגן.    
		הבדיקות יעשו על פי תקן 31.3-ANSI. הבדיקות תבוצענה בתחילת העבודה, במהלכה או בסופה  ובמכון שיבחר על ידי המזמין.
	        	הריתוכים שלא יעמדו בתקן יחתכו ויבוצעו מחדש. חוות הדעת של מכון הבדיקה הינה הקובעת.
		במידה ואחוז הפסילות יהא גבוה לפי קביעת המהנדס הרתכים יפסלו והקבלן יחליפם.
	יד.	בעת ביצוע בדיקות הלחץ יש לנתק את הצנרת, הציוד ואביזרים (חדשים וקיימים) העלולים להינזק בעת ביצוע הבדיקה.
	טו.	בצנרת אוורור אופקית (קו אוורור משותף) תבוצע בדיקת לחץ באוויר בלחץ 0.5 אטמ' במשך 1 שעה לפני שהצנרת תחובר אל הנקודות השונות אותן היא מאווררת.
	טז.	לאחר גמר עבודת התקנת הצנרת יש לבצע שטיפה יסודית של כל המערכות על-פי הנחיות הל"ת.




	יז.	מדידה - הצינורות ימדדו לאורך צירם כשהם מונחים ומחוברים במקומם בניכוי אורך הספחים כגון זוויות, הסתעפויות וכו' ובניכוי אורך האביזרים כגון ברזים, מסננים וכו' כאשר הם נמדדים בנפרד.
		כאשר הספחים והאביזרים אינם נמדדים בנפרד לא ינוכה אורכם מאורך הצנרת.
		צינורות גלויים, סמויים או במילוי נמדדים באופן זהה.
	יח.	תכולת המחירים
		מחירי הצינורות למיניהם כמוצג בכתב הכמויות יחשבו ככוללים גם את:
		כל הספחים, כגון הסתעפויות, זוויות, מעברים מופות התפשטות וכו', אלא אם יוחד לעבודות אלו סעיף מיוחד בכתב הכמויות.
	 	-    	כל אמצעי החיבור כגון בנדים, אוגנים, מופות חיבור, מחברי קוויק-אפ, מחברי ויקטאוליק, רקורדים וכדומה וכל אמצעי הקביעה, התמיכה וחומרי העזר.
		-    	מחברי התפשטות למיניהם במידה ולא מתאפשרת התפשטות חופשית של הצנרת.
		-   	תיקוני בידוד, צבע, ציפוי, איטום וכו' לצינורות שנפגעו.
		-  	חפירה וחציבות בקירות, ברצפה, מתחת לרצפה, בקרקע.
		-   	הכנת שרוולים מראש או קידוח (יהלום) באלמנטים טרומיים לאחר שסופקו לאתר.
   		-   	קידוח מעברים במקרים בהם בפרויקט חדש לא הוכנו מראש.
		-   	קידוח (כוס יהלום) בכל מעברי הקירות בפרויקט קיים ובמקומות שלא הוכנו המעברים בפרויקט חדש.
		-   	כיסוי לצינורות מבודדים המותקנים בחריץ בקיר באמצעות רשת מגולוונת מתוחה.
		-	פרוק וסילוק כל הצנרת הגלויה והחשיפה (בתקרות, בפירים וכו') המתבטלת. 
		-  	פרוק וסילוק צנרת סמויה כאשר זו מפריעה לצנרת החדשה.
		-   	פרוק קבועות סניטריות, ציוד, מערכות תברואה, מתקני הסקה וכו' המתבטלים.
			מסירת ציוד למזמין (ע"פ דרישה) או סילוק מהשטח.
		-   	אביזרי חיוץ לצנרת.
		-   	חיבור הצנרת למערכת הארקה כנדרש בחוק.
		-   	עטיפת פלסטיק לצנרת מגולוונת ונחושת סמויה.
		-   	אטימת מעברים דרך אזורי אש.
		-   	אטימת מעברים דרך אזורים מוגנים לפי הוראות (פיקוד העורף).
		-   	צביעת צנרת ואביזרים.
		-   	עטיפת בטון לצנרת במילוי.
	יט.	עבודות נוספות
		התחברות לצנרת פעילה קיימת או התקנה של אביזר כגון מגוף בצנרת פעילה קיימת תכלול את התאום ואת ניתוק הקווים וניקוזם, התאמת מידות וביצוע תיקוני צבע, בידוד וכו' בגמר העבודה. 
		עבודות אלו ימדדו בנפרד וישולמו בנוסף למחיר הצנרת. בעבודות אלו נכללת גם תוספת עבור עבודה בשעות בלתי סבירות במידה ויידרש. עבודות אלו ישולמו רק באם מופיע עבורן סעיף נפרד בכתב הכמויות.
		התחברות לצנרת לא פעילה (צנרת עם ברז ניתוק לפני החיבור, צנרת קיימת אך ללא זורם וכו') כלולה במחיר הצנרת אלא אם ניתן לכך סעיף נפרד בכתב הכמויות.



07.3.10	צינורות מגולוונים  
	א. 	צינורות פלדה מגולוונים ללא תפר סקדיול 40 לפי ת.י. 593, מחוברים
בהברגות. 
	ב.	צינורות לכיבוי אש בקוטר "3 ומעלה ניתן לרתך תוך שימוש באלקטרודה
מתאימה.
	ג.	צינורות סמויים (בקירות, במילוי) וצינורות בקרקע יהיו עם ציפוי חרושתי תלת-שכבתי מפוליאתילן שחול כדוגמת APC GAL תוצרת "אברות" או שווה ערך.
	ד.	צינורות במילוי יהיו עם עטיפת בטון, יצוק בין סרגלים, בהתאם לפרט.
	ה.	צינורות בקרקע יהיו מוגנים עם הציפוי החרושתי עד גובה 10 ס"מ מעל פני הקרקע בנקודה בה הצינור יוצא מהקרקע.
	ו.	כאשר צנרת מגולוונת מותקנת בשילוב עם צנרת נחושת (הנחושת בהמשך הזרימה) יש להתקין  אביזרי חיוץ תקניים.
	ז.	הצינורות בקרקע יהיו עם עטיפת חול 15 ס"מ מסביב.
	ח.	תבוצע בדיקת לחץ של 12 אטמ' במשך 24 שעות.

07.3.11 	צנרת מצופה מלט (מים) 
	א. 	הצינורות יהיו מפלדה לפי ת"י 530 עם ציפוי מלט פנימי והגנה חיצונית.
	ב. 	הגנה על צינורות בקרקע באמצעות ציפוי חרושתי תלת-שכבתי מפוליאתילן שחול כדוגמת APC מתוצרת "אברות" או שווה ערך. ההגנה עד גובה 10 ס"מ מעל פני הקרקע בנקודה בה הצינור יוצא מהקרקע.
	ג. 	הצינורות בקרקע עם עטיפת חול 15 ס"מ מסביב.
	ד. 	צינורות גלויים צבועים במערכת צבע סינטטי, 2 שכבות יסוד ו-2 שכבות עליון בעובי כולל של 120 מיקרון. ניקוי וצבע יסוד יעשו במפעל הצינורות. תיקוני צבע יסוד וצביעה עליונה יעשו באתר.
	ה. 	ספחי הצנרת יהיו מיצור חרושתי, מצופים מלט פנימי. אין ליצר אביזרים באתר אלא באישור מפורש של המפקח. אין ליצר אביזרים על-ידי חיתוך וריתוך של סגמנטים מהצינור המצופה.
		הגנה חיצונית על הספחים בקרקע באמצעות סרט פוליאתילן. היישום ע"פ הנחיות היצרן.
	ו. 	חיבורי הצנרת יעשו בריתוך בהתאם להנחיות היצרן או באמצעות אביזרים מיוחדים כמפורט (דרסר, וכו').
	ז. 	הרתכים מוסמכים לפי ת.י. 127 ובאישור מכון התקנים.
	ח. 	תיקוני ציפוי מלט פנימי באמצעות מלפלסט.
	ט. 	תיקון פגיעות בעטיפת המגן וציפוי חיצוני לראשי ריתוך וכו', באמצעות מערכת של סרטים ושרוולים מתכווצים מפוליאתילן מצולב. היישום על פי הוראות היצרן.
	י. 	בגמר העבודה יזמין הקבלן את שירות השדה של היצרן לבדיקת טיב הביצוע ושלימות העטיפה באמצעות מכשיר "הולידיי דטקטור".
	יא.	תבוצע בדיקת לחץ של 12 אטמ' במשך 24 שעות.


	


07.3.12	צנרת פוליאתילן לשפכים  
	א. 	מערכת צנרת מושלמת הכוללת צינורות וספחים עשויים מפוליאתילן בעל צפיפות גבוהה (HDPE).
	ב. 	החומר וההתקנה יהיו בהתאם למפרט מכון התקנים מפמ"כ 349 חלקים 1 ו-2 ועל פי הנחיות היצרן.
	ג. 	הצינורות והספחים יהיו מאותה התוצרת. אין להשתמש בצנרת מתוצרת שונה מזו של הספח אלא באישור יצרן הספח ויצרן הצינור.
	ד. 	החיבורים יבוצעו בריתוך קצה לקצה ע"י מכשיר ריתוך/ חימום חשמלי, ע"י מופות חשמליות או חיבורי התפשטות (שקע תקע) הכל לפי הנחיות היצרן.
	 	החיבור באתר בין קטעים טרומיים יבוצע אך ורק ע"י מופות חשמליות ו/או אביזרי התפשטות ולא בריתוך.
	ה. 	העבודה באתר ובבית המלאכה תבוצע ע"י אנשים שהוסמכו לכך על ידי יצרן הצנרת או נציגו בארץ ותחת פיקוחו. ליצרן ו/או למפקח הזכות לפסול העסקת עובדים ללא הכשרה מתאימה לביצוע 	העבודה, וכן לפסול שימוש בציוד ריתוך לא מתאים או שיטת חיבור לא מתאימה.
	ו. 	לפני יציקת רצפה יש להכין את כל ההכנות הנדרשות במפלס הרצפה (ע"י השארת הנמכה או על ידי הכנת ההסתעפויות).
	ז.	צנרת גלויה תונח על תמיכות בצפיפות וקוטר מתאימים לקבלת תוואי אחיד ללא שקיעות.
	ח.	יותקנו מחברי התפשטות, נקודות קבע ופתחי ביקורת גם אם לא סומנו
בתכניות.
	ט.	אין להתקין צינור גלוי ביציאה לגג (אוורור). לשם כך יש להתקין אביזר יציאה מיצקת.
	י. 	בגמר העבודה יספק הקבלן אישור יצרן הצנרת על תקינות הביצוע וכן כתב אחריות של יצרן הצנרת לתקופה של 10 שנים.
	יא.	תבוצע בדיקת לחץ כפי שמופיע בהל"ת לגבי צנרת ביוב.
	יב.	בצנרת אוורור אופקית (קו אוורור משותף) תבוצע בדיקת לחץ באוויר בלחץ 0.5 אטמ' במשך 1 שעה לפני שהצנרת תחובר אל הנקודות השונות אותן היא מאווררת.
	יג.	הפיקוח של יצרן הצנרת, אישור תקינות הביצוע והאחריות כלולים גם הם במחיר הצנרת.
	יד.	צינור מתחת לרצפת המבנה יהיה עטוף בטון ב-20 משלושה צדדים בעובי 10 ס"מ ועד לרצפת הבטון שמעליו. זיון הבטון יהיה עם 4 מוטות מברזל מצולע בקוטר 10 מ"מ וחישוקים בקוטר 6 מ"מ כל 20 ס"מ. החישוקים יתחילו מרצפת הבטון.

07.3.13	צנרת פלסטית לשפכים ודלוחין  
	א. 	צנרת פוליפרופילן (פ.פ.) לפי ת"י 958 עם חיבורי הברגה או שקע-תקע.
	ב. 	מאספים, מחסומים, ק.ב. וכו' עשויים מפלסטיק כנ"ל, אך עם מסגרות ומכסים מוברגים מפליז.
		המסגרת תהא מרובעת. המסגרת והמכסה צבועים אפוקסי בגוון שיקבע ע"י האדריכל.
	ג. 	צינורות במילוי עם עטיפת בטון מסביב.
	ד. 	אין להתקין צנרת גלויה לשמש. ביציאות לגג (אוורור) יש להתקין קטע צינור מגלוון דרג ב'.







07.3.14	צנרת פי.וי.סי. לביוב ותיעול  
	א.	צנרת מ-פי.וי.סי. קשיח לביוב ותיעול תת קרקעי תהא צינור פי.וי.סי. קשיח לפי ת.י. 884 מסוג "עבה".
	ב. 	חיבור הצנרת מסוג שקע-תקע וגומייה אוטמת.
	ג.	התקנת הצנרת על פי התקנים הרלוונטיים ובהתאם להוראות היצרנים.
	ד. 	כניסות לתאי ביקורת באמצעות אביזרים מתאימים.
	ה. 	הצנרת מונחת בקרקע עם עטיפת חול 10 ס"מ מסביב.
	ו. 	בדיקת לחץ בהתאם להל"ת.
	
07.3.15
	צנרת  (SUPER PIPE) S.P.- 
	א.	צנרת .S.P עשויה 2 שכבות פוליאתילן מצולב ושכבה אמצעית מאלומיניום, כדוגמת תוצרת מצרפלס.
	ב.	הצנרת תותקן בכפוף למפרט, לתכניות, להוראות והנחיות היצרן ובהתאם למפרט מכון התקנים.
	ג.	אביזרי הצנרת יהיו מקוריים, מסופקים על ידי המפעל או מאושרים על ידו.
	ד.	העבודה תבוצע בפיקוח יצרן הצינורות כאשר במסגרת זו כלולים:
		- 	קבלת אישור היצרן לגבי הכשרתם המקצועית של המבצעים.
		- 	פיקוח היצרן על ביצוע העבודה.
		- 	המצאת תעודת אחריות מהיצרן למזמין למשך 10 שנים.
		ליצרן ו/או למפקח הזכות לפסול העסקת עובדים ללא הכשרה מתאימה לביצוע העבודה.
		תאום הפיקוח של היצרן יהא באחריות הקבלן ועל חשבונו.
	ה.	צינורות החשופים לשמש יהיו צינורות שחורים בלבד, מתאימים למטרה זו.
	ו.	יש להשתמש בתושבות מתאימות, בודדות או כפולות להתקנת הברזים
והסוללות.
	ז.	הסתעפויות בצנרת עשויות על ידי אביזר טי או על ידי תושבת עם כניסה
כפולה.
	ח.	קוטר הצנרת כשווה ערך לצנרת פלדה או נחושת יהא
		25 מ"מ חוץ - שווה ערך ל-"1.
		20 מ"מ חוץ - שווה ערך ל-"3/4.
		16 מ"מ חוץ - שווה ערך ל-"1/2.
		אין להשתמש בצנרת בקוטר 14 מ"מ חוץ.
	ט.	צנרת מים חמים יש לבודד על ידי שרוול פוליאתילן או על ידי תרמילי גומי
סינטטי.
	י.	צנרת במילוי הרצפה תותקן רק לאחר שפוזר חול המילוי.
		את הצנרת במילוי הרצפה יש לעטוף בטון מיד בגמר בדיקת הלחץ.



	יא.	בדיקת לחץ בלחץ 15 אטמ' במשך 24 שעות. לאחר הבדיקה יש להוריד את הלחץ ל- 6 אטמ' ולהשאיר את הצנרת תחת לחץ במשך כל שלבי הבניה וזאת בכדי שבמידה ונגרם נזק לצינור ניתן יהא לאתרו מיידית ולתקנו.
	יב.	כל הצנרת נמדדת לאורכה ומחירה כולל את כל הנדרש להתקנה (מחלקים, אביזרי חיבור, עטיפות בטון, 
		תושבות וכו'). הבידוד נמדד בנפרד. ארונות מחלקים נמדדים בנפרד.

07.3.16	צנרת - PVC (421)
	א. 	צנרת פי.וי.סי. תהא מחוברת בהדבקות או בהברגות.
	ב. 	צנרת להדבקות תהא קשיחה, מיועדת ללחץ 8 אטמ', לפי ת.י. 532 כדוגמת "מרידור".
		חיבורי ההדבקה באמצעות דבק מתאים מאושר על ידי היצרן ותוך שימוש באביזרים מתאימים.
	ג. 	צנרת להברגות תהא קשיחה, עובי דופן מתאים לסקדיול 80, מיועדת ללחץ
10 אטמ'.
		אביזרי ההברגה תוצרת FIP.
	ד. 	אביזרים כגון ברזים, מסננים וכ' יחוברו בהברגות.
	ה. 	יש להקפיד על חיתוך הצנרת ניצב לציר הצינור ועל ניקוי שאריות שמקורן בפעולת החיתוך. יש להקפיד כי הצינור יחדור עד פנים האביזר באופן שייווצר רצף צנרת, ללא נקודות "מתות".
	ו. 	תמיכות וחיזוקים באמצעות שלות מ-פי. וי. סי. או ממתכת עם ריפוד פלסטי. התמיכות תבוצענה בצפיפות גבוהה לקבלת מהלך צנרת אחיד, ללא שקיעות.
	ז. 	בדיקת לחץ 10 אטמ' במשך 24 שעות.

07.3.17


	אביזרי צנרת 
	א. 	אביזרי הצנרת במערכות השונות יהיו מתאימים לתנאי עבודה מינימליים
של:  
		מים קרים, חמים  וכו':	
		לחץ עבודה  -  16   אטמ'
		טמפ' עבודה - C˚100.

	ב. 	 האביזרים יהיו מתוצרת ישראל ונושאי תו תקן או תוצרת מערב אירופה או ארה"ב בלבד ונושאי תו תקן מארץ היצור שלהם.
	ג.	חיבורי אביזרים, אלא אם צוין אחרת, יהיו: עד קוטר "2, כולל הברגה, מקוטר "3 ומעלה מאוגן.
	ד. 	כל אביזר שאינו מאוגן יהא ניתן לפירוק על- ידי התקנה של רקורד, לאחריו, בכיוון הזרימה, או בינו ובין מיכל או מתקן שאליהם הוא מחובר.
	ה. 	ברזים

                        ברזים בקוטר של עד "2 יהיו כדוריים מתוצרת "שגיב", "הבונים" או
                           "סטארליין". 
	   	  שסתומים אל חוזרים יהיו מטיפוס של דסקית או דסקית מפוצלת נגד
                          קפיץ ארי כפר חרוב.
                         מגופים ושסתומים בקטרים "3 ומעלה יהיו תוצרת "קים" או "רפאל"
                         ויכללו במחירם אוגנים.
                         מלכודת אבנים, אל חוזר אלכסוני ששומר לחץ, אל חוזר אקטיבי של
                        "ברמד" או ש"ע מאושר.


	 	1)	ברזים כדוריים מברונזה או מפליז עמיד לדה-צינקיפיקציה עם אטם טפלון. הכדור מצופה כרום או מנירוסטה. מעבר מלא. ידית ההפעלה עשויה מתכת.
	 	2)	ברזים כדוריים מפלדה מטיפוס 3 חלקים עם אטם מתאים לסוג וטמפרטורת הנוזל. הכדור מצופה כרום עם מעבר מלא. ידית ההפעלה עשויה מתכת.
	 	3)	ברזי פרפר עשויים ברזל יציקה, עם  גלגל הפעלה ותמסורת, ציר נירוסטה 304, מדף מצופה רילסן, תושבת  מגומי ניטרלי (אלא אם צוין אחרת בכתב הכמויות). 
			ברזים מותקנים מחוץ למבנה צריכים להיות מתאימים להתקנה
חיצונית.
 		4)	ברזי שער (GATE VALVE) עשויים ברזל יציקה עם גלגל הפעלה.
	 		גוף מצופה אמייל, טריז מצופה גומי סינטטי.
 			ברזי שער לכבוי אש יהיו מסוג ציר מתרומם  (O.S. & Y) ומאושרים לכבוי אש (FM/UL).



	5)	ברזי דיאפרגמה עשויים מברזל יציקה. דיאפרגמה מגומי בוטילי, גלגל ההפעלה מברזל יציקה.
			מראה סימון מצב פתיחה.
	ו. 	אל- חוזרים תוצרת כפר חרוב
	 	עד "2 - טיפוס מוחזר קפיץ, גוף פליז, תושבת, דיסק וקפיץ נירוסטה. "3 ומעלה - טיפוס דו כנפי, גוף ברזל יציקה מצופה פנים נאופרן, דסקיות וקפיץ מנירוסטה, תושבות רכות. אל-חוזרים המותקנים אחרי משאבות יהיו מטיפוס שקט.
	ז.	מונע זרימה חוזרת (מז"ח) ואל חוזר כפול
		מונע זרימה חוזרת ואל חוזר כפול יהיו מסוג התואם את דרישות משרד הבריאות ומאושר על ידו מיא"מ. מונע זרימה חוזרת יהא מטיפוס אזור לחץ מופחת. הציוד עשוי נירוסטה, יצקת ברזל מצופה אפוקסי או ברונזה (עד "2).
		כל מז"ח ואל חוזר כפול ייבדקו על ידי בודק מוסמך לאחר התקנתם ואישור הבדיקה יצורף לתיק המתקן.
	ח. 	מסננים
	 	מבנה אלכסוני (Y)  עם רשת. גוף עשוי פליז או יציקת ברזל כמצוין בכתב הכמויות. רשת נירוסטה 20 מש (חור 0.75 מ"מ). מסננים בקוטר "1.5 ומעלה מצוידים בברז ניקוז כדורי וצינור עד הרצפה.
	ט. 	מקטיני לחץ
	 	1)	עד קוטר "2 (כולל): טיפוס ישיר עם קפיץ, בורג ויסות וסידור נעילה. לחץ היציאה ניתן לכיוון ונשאר קבוע וסטטי גם בחוסר זרימה. גוף הווסת עשוי פליז. במד לחץ ביציאה.
	 	2)	קוטר "3 ומעלה: טיפוס דיאפרגמה מופעל על ידי נווט. גוף הברז מברזל יציקה, ציפוי אלסטומרי פנימי וצביעה חיצונית, דיאפרגמה נאופרן, גוף הנווט מפליז.
	 		מקטין הלחץ מצויד בברזי ניתוק לנווט, מד לחץ ומסנן לנווט.
			הצנרת עשויה  נחושת. לחץ היציאה ניתן לוויסות ונשאר סטטי גם בחוסר זרימה.
	י. 	שסתומי בטחון
	 	מטיפוס מוחזר קפיץ וידית משיכה או סיבוב, או מטיפוס הידראולי עם דיאפרגמה. גוף השסתום עשוי פליז עם חיבורי הברגה. התושבת ניתנת להחלפה. קפיץ עשוי נירוסטה. כיול השסתומים יעשה על- ידי היצרן במפעל. השסתומים יהיו מצוידים עם חותם המונע שינוי הכיוון.
	יא. 	משחררי אויר
 		גוף עשוי פליז. ברז ניתוק כדורי לפניו.
	יב.	חיבורים גמישים
		עשויים נאופרן, מוברגים עד קוטר "2, כולל. מאוגנים בקוטר "3 ומעלה.
		בצנרת מים חמים מאד ובצנרת קיטור כאשר לא מסומנים חיבורים גמישים יש לוודא כי התפשטות הצנרת תתאפשר באופן חופשי מבלי להעביר עומד ולחצים לציוד וללא סכנת "נפילה" של הקווים מהתמיכות.
	יג. 	אביזרי בקרה
	 	1)	מד לחץ
 			טיפוס בורדון, גוף נירוסטה או דלרין. סקלה "4, תחום מדידה כפול מתחום עבודה. מד הלחץ מצויד בברז ניתוק ושחרור אויר כדורי ובסיפון.
	 	2)	מד חום
 			לוח שנתות גבוה ב- 30 מעלות מתחום העבודה. כיס (נדן) נירוסטה.




 			טיפוס בי-מטל: סקלה "2.5 לפחות, גשש נירוסטה, גוף נירוסטה.
	 		טיפוס תעשייתי: גוף אלומיניום, מילוי כוהל, גשש נירוסטה.
 			קפילרי: סקלה "2.5 לפחות, קפילרה וגשש נירוסטה.
 			דיגיטלי: קפילרי, גשש נירוסטה, גוף פלסטיק.
		3)	בקר טמפ'
			בקר טמפ' כולל רגש טמפ' המותקן בצינור/ מיכל באמצעות כיס נירוסטה ובקר אלקטרוני הכולל תצוגה דיגיטלית, יציאה אנלוגית ו-2 אתראות. הבקר מותקן בלוח הפיקוד או בקופסה נפרדת כאשר אין לוח פיקוד מקומי.
		4)	בקר לחץ
			בקר לחץ כולל מתמר עשוי נירוסטה המותקן בצינור/ מיכל ובקר אלקטרוני הכולל תצוגה דיגיטלית, יציאה אנלוגית ו-2 אתראות. הבקר מותקן בלוח הפיקוד או בקופסה נפרדת כאשר אין לוח פיקוד מקומי.
	יד.	הגדרת סוג האביזרים שהובאה לעיל הינה מינימלית ומיועדת לסעיפים ולפריטים עבורם לא צוינו במפרט או בכתב הכמויות הגדרות נוספות.
	טו.	מדידה
	 	האביזרים למיניהם נמדדים ביחידות, מורכבים במקום. מחירם כולל אוגנים נגדיים, רקורדים וסידורי חיזוק או התקנה מתאימים. מחיר הבקרים כולל את החווט בין הרגש לבקר.
07.3.22
סוגי צנרת במבנה 
	להלן פרוט כללי של סוגי הצנרת בבניין. מפרט מיוחד לגבי כל צינור יובא בהמשך.
	א.	מים קרים וחמים
		צנרת בקוטר "3/4-"1/2 בירידות לקבועות – S.P..
		צנרת בקוטר "2-"½    - מגולוון ללא תפר סקדיול 40.
		צנרת בקוטר "3 ומעלה   - במבנה: מגולוון ללא תפר סקדיול 40 או שחור מצופה מלט.		 
		בקרקע: שחור עם ציפוי מלט פנימי ושרוול פלסטי חיצוני.
	ב.	דלוחין
		צנרת פוליפרופילן בקירות ובמילוי רצפה באזור שירותים.
		צנרת HDPE או יציקה בתקרות מונמכות.
	ג.	שפכים
		צנרת יציקת ברזל לקולטנים, לצנרת אופקית בתקרות הקומות ולמערכת האיסוף בקומות הקרקע והמרתף.
		צנרת יציקת ברזל או HDPE מתחת רצפת הבניין	

	ד.	ניקוז מזגנים וניקוזי פירים
		צינורות סמויים בקירות - מגולוון דרג ב', פוליפרופילן לשפכים אוHDPE .




		צינורות גלויים בפירים   - צנרת HDPE.
		צינורות גלויים בתקרות – צנרת HDPE או PVC בהדבקה.
	ו.	מי גשם
		צינורות אנכיים גלויים או בקירות וצנרת אופקית בקרקע עד תא בקורת - צינור שחור מצופה מלט.
	ז.	כיבוי אש
		קוטר "2-"1  - צינורות מגולוונים סקדיול 40, מוברגים.
		קוטר "4-"3 - צינורות מגולוונים סקדיול 40, מרותכים.
		קוטר "6 ומעלה - צינור שחור מרותך. צינור בקרקע עם שרוול פלסטי
חיצוני.
	ח.	כיבוי אש אוטומטי - ראה מפרט מערכת כיבוי אש אוטומטית.
	
	ט. 	ביוב
		צינור פי.וי.סי. לשפכים דופן עבה.
	





07.3.28

	מערכת כיבוי אש אוטומטית 
	1. 	כללי
1. 	המערכת תהיה אוטומטית רטובה לכיבוי אש  על-ידי מתזים (ספרינקלרים). תתוכנן ותבוצע בכפוף לתקן ישראלי 1596 (זהה כמעט לתקן אמריקאי (NFPA-13 במהדורתו האחרונה ובהתאם להנחיות המופיעות במפרט הכללי פרק 34.
		ב.	העבודה תבוצע אך ורק על ידי מבצע שהינו חברה מוכרת לביצוע מתקני כיבוי אש אוטומטיים ובעל ניסיון מוכח של 3 שנים לפחות. 
			אישור החברה מותנה בהצגת מסמכים המעידים על הסמכת החברה, ביטוחים מתאימים.
		ג. 	כל מרכיבי מערכת כיבוי האש האוטומטית  כגון צנרת, ברזים, שסתומים, פרסוסטטים, מתזים וכו', התקנתם, הפעלתם ובדיקתם יהיו בהתאם לתקנים המופיעים ב-13-NFPA וכל יתר הפרקים הרלוונטיים והמאושרים על-ידי רשות מוסמכת לכיבוי אש (תקני (FM/LU.
	 	ד. 	סימון פריסת הצנרת והמתזים, לרבות הקטרים הנתונים, הינו עקרוני בלבד ונועד לתת אינפורמציה באשר למיקום הקווים הראשיים ומיקום המתזים.
5. 	בשטחים בהם אין תכנון של החלוקה הפנימית תבוצע מערכת הספרינקלרים לפי רשת שאינה מתחשבת בהכרח עם החלוקה הפנימית העתידית.
			עם קבלת תכניות החלוקה הפנימית והתקרות, יבצע הקבלן התאמה של מקום הראשים אל המקום הנדרש בתכניות התקרות, ובשלוב עם עבודת קבלן התקרות וקבלני מערכות אחרים.
			עבודת ההתאמה כוללת בין השאר ריקון הצנרת הקיימת, לפי הצורך, וכן בצוע בדיקות לחץ חדשות. התשלום עבור הנאמר לעיל כמופיע בסעיף אופני המדידה.	
		ו.	בהתקנת מתזים בתקרות מונמכות יש למקם את המתזים, ככל שהדבר מתאפשר, במרכזי הפלטות כך שתתקבל התקנה אסטטית. במידה והקבלן יקבל לקראת הביצוע תכנית תאום תקרות יש להתקין המתזים במקומות המסומנים כל עוד הדבר תואם את הנחיות התקן.
		ז.	ביצוע העבודה ואישורה הסופי יעשה תוך בקורת רצופה (בדיקת התקנה) של מכון התקנים או כל גוף אחר שימונה על ידי רשות הכיבוי.
			לצורך הביקורת והאישור יגיש הקבלן למכון התקנים טפסי בקשה בצרוף חישוב הידראולי (שיקבל מהמתכנן), תכניות ביצוע מפורטות שיוכנו על ידי הקבלן ואשר מבוססות על התכניות שיקבל מהמתכנן ומותאמות על ידו לתנאי הביצוע בשטח (קורות, קירות, תעלות, תקרות מונמכות, גופי תאורה וכו'), רשימת אביזרים, דפים קטלוגים רלוונטיים וכל דבר נוסף שיידרש על ידי מכון התקנים.
			אין להתחיל בביצוע העבודה לפני קבלת אישור מכון התקנים.
			כל הכרוך בקבלת אישור מכון התקנים, לרבות התשלום עבור הבדיקה למכון, (בדיקת תכנון וביקורת התקנה), נמדד בנפרד.
		ח.	מערכת הספרינקלרים תעבור בדיקת לחץ של 13.6 אטמוספירות למשך 24 שעות ללא כל נזילה.
	 	ט.	החברה המספקת והמבצעת את מערכת הכיבוי האוטומטית חייבת להמציא כיסוי ביטוחי מתאים לנושא.
10. 	בגמר העבודה יעדכן הקבלן את התכניות בהתאם לביצוע הסופי המאושר. העדכון מבוצע במערכת תיב"מ, אוטוקד 2000.
	 	יא.	חיבור וחיווט הציוד ( ברזים, מפסקי זרימה וכו') למערכת בקרת האש בבניין תעשה על ידי קבלן מערכת הבקרה כאשר על קבלן התברואה לסייע ולתאם החיבורים.
		יב.	כל האמור לעיל כלול במחירי היחידה השונים של המערכת.



. 	צנרת
1. 	צנרת אספקת המים למתזים תהיה צנרת פלדה מגולוונת, סקדיול 10 בהתאם לתקן   .ASTM A-795 הצינורות והספחים יתאימו ללחץ עבודה של PSI 175 לפחות.
		ב.	מערכת הצנרת והספחים מחוברת בשיטת צינור מחורץ ואביזרי חיבור מהיר כדוגמת QUIKCOUP. אביזרי החיבור יהיו עם בליטות/ שיניים היוצרות רציפות חשמלית בין שני חלקי הצינור המחוברים (לצורך הארקת הצנרת). אטמי צנרת מערכת יבשה יהיו מתאימים לצורך זה.
	 	ג.	כל הספחים (מעברים, זוויות, הסתעפויות וכו') יהיו מיציקה ומחוברים באותה שיטת חיבור.
		ד.	צנרת למתזים בקוטר "1.25-"1, ניתן לבצע גם באמצעות צינורות מגולוונים ללא תפר, סקדיול 40, מחוברים בהברגות ובאמצעות ספחים מגולוונים מיציקה.
5. 	במקומות מסוימים כפי שיוגדר ובהתאם לצורך (למשל צינור הסנקה או צנרת יניקה מהמאגר ועד המשאבות) תהא הצנרת גלויה סקדיול 40 מגולוון ללא תפר, מרותך עד קוטר "4 וצינור פלדה ת.י. 530 מגולוון מרותך בקוטר "6 ומעלה.
6. 	צינורות בקרקע יהיו מפלדה לפי ת.י. 530 עם ציפוי מלט פנימי והגנה חיצונית חרושתית תלת-שכבתית מפוליאתילן שחול כדוגמת APC מתוצרת "אברות" או שווה ערך. עטיפת חול 15 ס"מ מסביב. ספחי צנרת יהיו מיצור חרושתי, מצופים מלט פנים. 
			חיבורי הצנרת ייעשו בריתוך לפי הנחיות היצרן. 
			תיקוני ציפוי מלט פנימי והגנה חיצונית בהתאם להנחיות היצרן.	
		ז.	מעברים מקוטר לקוטר ייעשו בעזרת מעברים קונים. לא יאושר
שימוש במופות מעבר מסוג בושינג.
		ח. 	עיגון הצנרת לתקרה ולקירות ייעשה בצורה יציבה ויביא בחשבון את העומסים הסטטיים והדינמיים שיופעלו על הצנרת.
		ט. 	על הקבלן להתחשב בזמן ההתקנה בכל המתקנים הקיימים במבנה ולמנוע כל הפרעה של מערכת מתזים (ספרינקלרים) למערכות אחרות במבנה כגון: מערכת החשמל, תאורה, מיזוג אויר, אינסטלציה סניטרית וכדומה.
		י. 	שטיפת הצנרת
			כל הצנרת תנוקה מגופים זרים, שבבים וכו' טרם התקנתה. במקרים של קידוח בצנרת מובילה, ניקוי השבבים ייעשה במברשת ושטיפת המערכת בלחץ מים.
	3. 	צביעה
	 	א. 	כל הצנרת הגלויה והסמויה בתקרות אקוסטיות תצבע בהתאם ללוח גוונים שיקבע המפקח.
2. 	צנרת מגולוונת תצבע במערכת סינטטית מסוג סופר עמיד. הניקוי הראשון משמנים באמצעות ממיס כדוגמת "ארדורוקס" 70-BC של "כימתעש". הצביעה בצבע יסוד מסוג גלווקוט ו-2 שכבות לפחות צבע סינטטי עליון. עובי כללי 120 מיקרון לפחות. אופציה נוספת הינה צינור מגולוון צבוע אפוקסי חרושתי.
		ג. 	תמיכות פלדה יש לצבוע במערכת סינטטית. צבע היסוד יהא מטיפוס ממיר חלודה.
		ד. 	עובי מינימלי של הצבע בכל המקרים 120 מיקרון.
		ה. 	הצביעה בהתאם להוראות ולמפרטים של יצרן הצבע.
		ו. 	כל עבודות הצביעה, סימון, שילוט וכו' כלולות במחירי היחידה.
	






4. 	תמיכות ומתלים
		א.	תמיכות צנרת אספקות תהיינה חרושתיות עשויות מפלדה מגולוונת כדוגמת "יוניסטרט", "רוקו" או "מופרו" וכל סדרת האביזרים הנלווה המותאמות לתקני NFPA-13.
			התמיכות יבוצעו עבור צינורות בודדים ועבור קבוצות של צינורות, בהתאם לתוואי הצנרת.
		ב.	התמיכות יחוזקו לאלמנט קונסטרוקטיבי במבנה ויהיו מותאמות לעומס הצנרת. במקומות בהם נדרשים קונזולים לתמיכת מספר צינורות יגיש הקבלן לאישור את פרטי הקונזול.
			המרחקים בין הקונזולים על פי המופיע בתכניות הפרטים.
	 	ג. 	כל התמיכות והבסיסים כלולים במחירי היחידה השונים.
	5.	שרוולים ומעברים
1. 	מעברי צנרת דרך אזורים מוגנים יעשו על ידי התקנת שרוול או מסגרת מתאימה (כדוגמת BST, MCT או LINK SEAL) הכל בהתאם לדרישות והנחיות פיקוד העורף.
2. 	מעברים דרך קירות/תקרות אש יעשו באמצעות שרוולי מתכת ואטימה עם חומר מעכב אש.
3. 	ביצוע חורים (קידוח יהלום) בשלד באישור המפקח בלבד.
4. כל הפעולות הללו כלולות במחירי היחידה השונים.
	6. 	ציוד ואביזרים
		כללי
		הציוד והאביזרים יעמדו בתקני FM/UL.
		התקנת הציוד והאביזרים על-פי תקנים והוראות היצרנים.
 		א.	מתזים
			המתזים שיותקנו יהיו מטיפוס PENDENT ,UPRIGHT ,SIDEWALL  וכו' בקטרים,  טמפ' הפעלה  ומקדמי זרימה כמצוין בכתב הכמויות ו/או בתכניות.
			המתזים תוצרת TYCO ((STAR, GEM, CENTRAL RELIABLE, VIKING, ,  GLOBE.
		ב. 	ברז אזעקה
	 		ברז האזעקה יהיה מיועד למערכת רטובה עם לחץ מים משתנה. ברז האזעקה כולל אל-חוזר, תא בילום, שעוני לחץ, ברזי ניקוז, מפסק לחץ חשמלי,  פעמון עם מנוע מים. פעמון המים יותקן מחוץ לבניין, במקום שיאפשר שמיעתו.
	 	ג.	מפסק זרימת מים
 			המפסק החשמלי המופעל על-ידי זרימת מים באמצעות שבשבת יופעל על-ידי זרימת מים השווה לכמות המים הנפלטת ממתז אחד או יותר. המפסק יחובר ללוח התראה.
		
		ד.	מגוף שער
			מגוף שער יהיה מטיפוסO.S &  Y  המגוף עשוי מפלדה ומחובר באמצעות אוגנים או מחברים מהירים. המגוף יינעל במצב פתוח (או סגור, כמוגדר בתכנית) באמצעות סרט אבטחה או שרשרת ומנעול.
	 		במגופים המסומנים בתכנית עם כוכבית(*) יותקן מפסק חשמלי לקבלת אתראה על ברז סגור.
		ה.	ברז פרפר
			ברז פרפר עשוי מיציקה, מצופה אפוקסי, מדף מצופה חומר אלסטומרי, מותקן בין אוגנים או עם מחברים מהירים. הברז מצויד במורה מצב ובשרשרת סגירה.




			במגופים המסומנים בתכנית עם כוכבית(*) יותקן מפסק חשמלי לקבלת אתראה על ברז סגור.
	 	ו. 	אל-חוזר
			שסתום אל-חוזר יהיה מטיפוס מדף, מיועד להתקנה אופקית או אנכית.
			השסתום עשוי מפלדה ומחובר באמצעות אוגנים.
			השסתום ניתן לניקוי על-ידי פתח חיצוני.
		ז.	ברז הסנקה
			ברז הסנקה יהיה מטיפוס ברז כפול "3"X2 (תאומים) עם חיבורי שטורץ, פקקים ושרשרת.
			הברז יצבע בצבע כחול ובצמוד אליו יותקן שלט בגודל 30X20 ס"מ.

ח.	ארון מתזים רזרביים
			ארון לספרינקלרים רזרביים ובו ראשי ספרינקלרים מסוג המותקן במערכת וברמות ע"פ התקן, זוג מפתחות מתאימים להתקנת הראשים וסט תכניות.
			הארון יהיה מחומר פלסטי בגימור אדום.
			כמות הארונות כנדרש על פי התקן בהתאם לכמות וסוג המתזים.
	7. 	אופן המדידה
		א.	צנרת
			הצנרת תמדד לאורכה בניכוי אורך הספחים כגון זוויות, הסתעפויות וכו' ובניכוי אורך האביזרים כגון ברזים, מסננים וכו' כאשר הם נמדדים בנפרד. מחיר הצנרת כולל את כל הספחים (כאשר אינם נמדדים בנפרד), אמצעי החיבור, תמיכות, שרוולי מעבר, צביעה וכו' לקבלת מערכת מושלמת ופועלת.
		ב.	מתזים
			המתזים יימדדו לפי יחידות כשהם מחוברים וקבועים במקומם. מחיר מתז שקוע כולל את  הרוזטה הטלסקופית.	
		ג. 	אביזרים
			האביזרים השונים: ברז האזעקה, מפסקי הזרימה, ברז ההסנקה, שסתומים אל-חוזרים, מגופים וכו' יימדדו ביחידות כשהם מורכבים במקומם ופועלים.
		ד.	בשטחים אשר בהם יבוצעו מתזים עוד לפני שידוע הסידור הפנימי באותם שטחים ולאחר מכן נדרש לשנות ולהתאים המערכת לפי החלוקה וההתאמה. הקבלן יבצע שינוי והתאמה של המערכת והתשלום יהא כדלקמן:
· פרוק הצנרת המתבטלת כלול במחירי היחידה.
· מתזים שיפורקו ימסרו למזמין והקבלן יתקין חדשים ויקבל תמורה עבורם.
· צנרת שיעשה בה שימוש חוזר ישולם עבורה 50% ממחיר היחידה.
			סידור זה הינו לגבי כל שטח שנדרשה לבצע בו התאמה, ללא תלות בגודלו.
5. הכנת התכניות המפורטות והחישובים ההידראוליים כלולים במחירי היחידה השונים.






07.3.30
	משאבות סחרור  
	א. 	משאבות סחרור להסקה ומים חמים יהיו בהתאם למפרט הכללי, פרק
16048.
	ב.	משאבות עד קוטר חיבור "2 מותקנות ישירות על הקו ((ON-LINE.
		משאבות בקוטר גדול יותר מותקנות על בסיס.
	ג. 	מנועי המשאבות 1450 סבל"ד מיועדים לעבודה בחוץ.
	ד. 	משאבות הסחרור למים חמים סניטריים תהיינה מותאמות לעבודה במערכות פתוחות של מים חמים.
	ה. 	המשאבה מתאימה ללחץ עבודה 8 אטמ' וטמפ' 100 מעלות צלזיוס (דרישת
מינימום).
	ו. 	תוצרת מומלצת - "גרונדפוס", DAB.
	ז. 	אופני מדידה
		משאבות נמדדות כיחידות כשהן פועלות במקום. מחירן כולל סידורי התקנה וחיזוק, חיווט חשמלי, מפסק מקומי במידת הצורך, בסיס בטון במידת הצורך, פילוס איזון והרצה.

